cyanic-selkie/wikianc huggingface dataset:
ದಕ್ಷಿಣ ಭಾರತದ ಶಾಸನಗಳಲ್ಲಿ ಕಾಲಗಣನೆ
ಅರವತ್ತು ವರ್ಷ ಚಕ್ರದ ಬ್ರಾಹಸ್ಪತ್ಯಮಾನ
ಭಾರತದ ಶಾಸನಗಳಲ್ಲಿ ಸಾಮಾನ್ಯವಾಗಿ ಶಕವರ್ಷ ಅಥವಾ ಇತರ ಸಂವತ್ಸರಗಳೊಂದಿಗೆ ಪ್ರಭವಾದಿಯ ೬೦ ಸಂವತ್ಸರ ಚಕ್ರದ ಬ್ರಾಹಸ್ಪತ್ಯಮಾನದ ಗಣನೆಯ ವರ್ಷಗಳ ಹೆಸರುಗಳ ಬಳಕೆಯಲ್ಲಿರುವುದು ಕಂಡುಬರುತ್ತದೆ. ಈ ಸಂವತ್ಸರದ ಹೆಸರುಗಳನ್ನು ಕೆಲವು ಸಂದರ್ಭಗಳಲ್ಲಿ ಸ್ವತಂತ್ರವಾಗಿಯೂ ಬಳಸಿರುವುದುಂಟು. ಬೃಹಸ್ಪತಿ ಎಂದರೆ ಗುರು, ನಕ್ಷತ್ರವು ಒಂದು ನಿರ್ದಿಷ್ಟ ರಾಶಿಚಕ್ರದ ಚಿಹ್ನೆಯಲ್ಲಿ ನೆಲೆಸುವ ಅವಧಿಯು ೩೬೧ ದಿನ, ೨ ಘಟಿಕಾ ಮತ್ತು ೫ ಪಲಗಳಗಿರುತ್ತದೆ. ಇದು ಸೌರವರ್ಷಕ್ಕೆ ೪ ದಿನ ೧೩ ಘಟಿಕಾ ಮತ್ತು ೨೬ ಪಲಗಳಷ್ಟು ಕಿರಿದಾಗಿರುತ್ತದೆ. ಹಾಗಾಗಿ ೮೫ ವರ್ಷಗಳಲ್ಲಿ ಒಂದು ‘ಬೃಹಸ್ಪತ್ಯ ವರ್ಷ’ಕ್ಷಯವಾಗುತ್ತದೆ. ಈ ೬೦ ವರ್ಷ ಚಕ್ರದ ಬೃಹಸ್ಪತ್ಯಮಾನದ ಪ್ರತಿ ವರ್ಷಕ್ಕೂ ಪ್ರತ್ಯೇಕ ಹೆಸರುಗಳಿರುತ್ತವೆ. ಅವೇ: ಪ್ರಭವ, ವಿಭವ, ಶುಕ್ಲ, ಪ್ರಮೋಧೂತ, ಪ್ರಜಾಪತಿ.... ಇತ್ಯಾದಿ ಹೆಸರುಗಳು.
ಹನ್ನೆರಡು ಹದಿಮೂರನೆಯ ಶತಮಾನದ ಅನಂತರದಲ್ಲಿ ದಕ್ಷಿಣ ಭಾರತದ ಮೇಲೆ ಮುಸ್ಲಿಮರ ಆಕ್ರಮಣಗಳು ನಡೆದವು. ಅವರ ಕಾಲದ ಅನೇಕ ಪಾರ್ಸಿ, ಅರಬ್ಬಿ ಮತ್ತು ಉರ್ದು ಶಾಸನಗಳು ಹಾಗೂ ಕಾಗದ ಪತ್ರಗಳು ದಕ್ಷಿಣ ಭಾರತದಾದ್ಯಂತ ಕಂಡುಬಂದಿವೆ. ಅವುಗಳಲ್ಲಿ ಹಿಜ್ರಿ, ಫಸ್ಲಿ, ಮೃಗಸಾಲ್, ಸುರ್ ಹಾಗೂ ಮೌಲೂದಿ ಸಂವತ್ಸರಗಳ ಉಲ್ಲೇಖಗಳು ಕಾಣಿಸಿಕೊಂಡಿವೆ.
ಹಿಜ್ರಿ ಸಂವತ್ಸರ
ಇಸ್ಲಾಂ ಧರ್ಮದ ಸ್ಥಾಪಕ ಮಹಮ್ಮದನು ಕ್ರಿ.ಶ. ೬೨೨ ಜುಲೈ ೧೫ರಂದು ಮಕ್ಕಾದಿಂದ ಮದೀನಕ್ಕೆ ತೆರಳಿದ ದಿನದಿಂದ ಈ ಕಾಲವನ್ನು ಗಣಿಸಲಾಗುತ್ತದೆ. ಹಿಜ್ರಿ ಸಂವತ್ಸರವು ಶುದ್ಧ ಚಾಂದ್ರಮಾನ ಪದ್ಧತಿಯದಾಗಿದೆ. ಅಮಾವಾಸ್ಯೆಯ ನಂತರ ಚಂದ್ರ ಸಂಜೆ ಕಾಣಿಸಿಕೊಳ್ಳುವ ದಿನದಿಂದ ತಿಂಗಳು ಆರಂಭವಾಗುತ್ತದೆ. ದಿನದ ಗಣನೆ ಆಯಾ ದಿನದ ಸಂಜೆಯಿಂದ ಮುಂದಿನ ದಿನದ ಸಂಜೆಯವರೆಗೆ ಆಗಿರುತ್ತದೆ. ಈ ಸಂವತ್ಸರವು ಸೌರ ಸಂವತ್ಸರಕ್ಕಿಂತ ಸುಮಾರು ೧೧ ದಿನಗಳಷ್ಟು ಕಿರಿದಾಗಿರುವುದರಿಂದ ೧೦೦ ಸೌರ ಸಂವತ್ಸರಗಳಿಗೆ ೧೦೩ ಹಿಜ್ರಿ ವರ್ಷಗಳು ಬರುತ್ತವೆ. ಈ ಸಂವತ್ಸರವು ಸೌರ ವರ್ಷದ ಯಾವುದೇ ತಿಂಗಳಲ್ಲಿ ಋತುಮಾನದ ಅಂಕೆಯಿಲ್ಲದೆ ಬರಬಹುದಾಗಿದೆ. ಈ ಸಂವತ್ಸರದ ಉಲ್ಲೇಖವು ಕೆಲವು ಪಾರ್ಸಿ, ಅರಾಬಿಕ್ ಶಾಸನಗಳಲ್ಲಷ್ಟೆ ಅಲ್ಲದೆ ಸಂಸ್ಕೃತ ಮತ್ತು ದೇಶೀಯ ಭಾಷೆಯ ಶಾಸನಗಳಲ್ಲೂ ಕಂಡುಬಂದಿದೆ.
ಫಸ್ಲಿ ಸಂವತ್ಸರ
ಇದು ಚಾಂದ್ರಸೌರ ಪದಧ್ಧತಿಯ ಸಂವತ್ಸರವಾಗಿದೆ. ಮೊಗಲ್ ದೊರೆ ಅಕ್ಬರನು ಕ್ರಿ.ಶ. ೧೫೬೩ರಲ್ಲಿ ಹಿಜ್ರಿ ವರ್ಷ ೯೭೧ನ್ನು ಸೌರಮಾನವಾಗಿ ಪರಿವರ್ತಿಸಿ‘ಫಸ್ಲಿ ವರ್ಷ’ವನ್ನು ಜಾರಿಗೆ ತಂದನು. ಇದು ಭಾರತದ ಬೇರೆ ಬೇರೆ ಭಾಗಗಳಲ್ಲಿ ಸುಮಾರು ೨ ೧/೪ ವರ್ಷಗಳ ವ್ಯತ್ಯಾಸದಲ್ಲಿ ಬಳಕೆಯಲ್ಲಿತ್ತು. ದಕ್ಷಿಣ ಭಾರತದ ಫಸ್ಲಿ ಉತ್ತರದ ಫಸ್ಲಿ ವರ್ಷಕ್ಕಿಂತ ಸುಮಾರು ೨ ೧/ ವರ್ಷಗಳಷ್ಟು ಮುಂದಕ್ಕೆ ಇದೆ. ಷಹಜಹಾನನು ಹಿಜ್ರಿ ೧೦೪೬ ಅಂದರೆ ಕ್ರಿ.ಶ. ೧೬೩೬ರಿಂದ ದಕ್ಷಿಣಭಾರತದಲ್ಲಿ ಇದನ್ನು ಜಾರಿಗೆ ತಂದನು. ಪ್ರಚಲಿತ ಫಸ್ಲಿ ವರ್ಷಕ್ಕೆ ೫೯೦-೯೧ನ್ನು ಕೂಡುವುದರ ಮೂಲಕ ಪ್ರಚಲಿತ ಕ್ರಿಸ್ತ ಶಕೆಯನ್ನು ಪಡೆಯಬಹುದು. ಕ್ರಿ.ಶ. ೧೮೦೦ರಲ್ಲಿ ಜುಲೈ ೧೩ರಿಂದ ಆರಂಭವಾಗುತ್ತಿದ್ದ ಫಸ್ಲಿ ವರ್ಷ ಕ್ರಿ.ಶ. ೧೮೫೫ ರಿಂದ ಜುಲೈ ೧ರಿಂದ ಗಣಿಸಲಾಗುತ್ತದೆ. ಫಸ್ಲಿ ಎಂಬುದು ಫಸಲಿಗೆ ಅಂದರೆ ಬೆಳೆಗಳಿಗೆ ಸಂಬಧಿಸಿದ್ದು ಎಂದರ್ಥ. ಮುಸ್ಲಿಂ ದೊರೆಗಳು ಕಂದಾಯಾದಿಗಳನ್ನು ವಸೂಲು ಮಾಡಲು ಈ ಕಾಲ ಗಣನೆಯನ್ನು ಬಳಸಿದರು.
ಶೂಹೂರ್ ಸಂವತ್ಸರ
ದಕ್ಷಿಣ ಭಾರತದ ಸರಿಸುಮಾರು ಕೇಂದ್ರ ಸ್ಥಾನದಲ್ಲಿರುವ ಬಿಜಾಪುರದಿಂದ ಆಳ್ವಿಕೆ ನಡೆಸಿದ ಆದಿಲ್ ಶಾಹಿಗಳು ತಮ್ಮ ಫರ್ಮಾನ್‌ಗಳಲ್ಲಿ, ಹಿಜ್ರಿ ವರ್ಷದ ಮತ್ತೊಂದು ಪರಿವರ್ತಿತ ‘ಶೂಹೂರ್’ ‘ಶಾಹೂರ್’ ಅಥವಾ ‘ಸುರ್’ ಎಂಬ ಹೆಸರಿನ ಸಂವತ್ಸರವನ್ನು ಬಳಕೆಗೆ ತಂದರು. ಇದು ‘ಫಸ್ಲಿ’ಯಂತೆ ಸೌರಮಾನಕ್ಕೆ ಪರಿವರ್ತಿತವಾದ ಸಂವತ್ಸರವಾಗಿದೆ. ಇದನ್ನು ‘ಅರ್ಬಿ’ ಅಥವಾ ‘ಮೃಗಸಾಲ್’ ಎಂದೂ ಕರೆದಿರುವುದುಂಟು ಸೂರ್ಯನು ಮೃಗಶಿರಕ್ಕೆ ಪ್ರವೇಶಿಸುವ ತಿಂಗಳಿನಿಂದ ಈ ವರ್ಷವು ಆರಂಭವಾಗುವುದರಿಂದ ಇದಕ್ಕೆ ‘ಮೃಗಸಾಲ್’ ಎಂಬ ಅನ್ವಯಿಕ ಹೆಸರು ಪ್ರಾಪ್ತವಾಗಿದೆ. ಉಲ್ಲೆಖಿತ ಶೂಹೂರ್ ವರ್ಷಕ್ಕೆ ೫೯೯-೬೦ ನ್ನು ಕೂಡುವುದರಿಂದ ಕ್ರಿಸ್ತ ಶಕೆಯನ್ನು ಪಡೆಯಬಹುದು. ಇದನ್ನು ಸುಲ್ತಾನ್ ಮಹಮ್ಮದ್ ಬಿನ್ ತೊಗಲಕ್ (೧೩೨೫-೫೧)ನು ಸೇಉಣರ ರಾಜಧಾನಿಯಾದ ದೇವಗಿರಿ (ದೌಲತಬಾದ್)ನ್ನು ಆಕ್ರಮಿಸಿದಾಗಿನಿಂದ ಗಣನೆ ಆರಂಭವಾಗಿದೆಯೆಂದು ಊಹಿಸಲಾಗಿದೆ. ಇದು ವಿಶೇಷವಗಿ ಮರಾಠರ ದಾಖಲೆಗಳಲ್ಲಿ ಕಂಡು ಬಂದಿದೆ.
ಮೌಲೂದಿ ಸಂವತ್ಸರ
ಕ್ರಿ.ಶ. ೧೭೮೩ರಲ್ಲಿ ಸಿಂಹಾಸನವೇರಿದ ಮೈಸೂರಿನ ಹುಲಿ ಟೀಪೂ ಸುಲ್ತಾನನು ‘ಮೌಲೂದಿ’ ಎಂಬ ಚಾಂದ್ರಸೌರ ಪದ್ಧತಿಯ ಸಂವತ್ಸರದ ಗಣನೆಯನ್ನು ತನ್ನ ಆಳ್ವಿಕೆ ಕಾಲದಲ್ಲಿ ಜಾರಿಗೆ ತಂದನು. ಅದು ಪ್ರವಾದಿ ಮಹಮ್ಮದನು ಹುಟ್ಟಿದ ಅಂದರೆ ಕ್ರಿ. ಶ. ೫೭೨ನೆಯ ವರ್ಷದಿಂದ ಚಾಂದ್ರಸೌರ ಪದ್ಧತಿಯಂತೆ ಸಂವತ್ಸರಗಳನ್ನು ಲೆಖ್ಖಮಾಡಿ ಶಕ ೧೭೦೫ ಶೋಭನ ಸಂವತ್ಸರ (ಸಂವತ್ಸರ ಸಂಖ್ಯೆ ೩೭)=ಕ್ರಿ.ಶ. ೧೭೮೩ನ್ನು ಮೌಲೂದಿ ವರ್ಷದ ೧೨೧೧ ಎಂದು ಗುರುತಿಸಿ ಬಳಕೆಗೆ ತರಲಾಯಿತು. ಅದು ಟೀಪೂ ಸುಲ್ತಾನನು ಪಟ್ಟಕ್ಕೆ ಬಂದ ವರ್ಷವೂ ಹೌದು. ಇಲ್ಲಿ ಉಕ್ತವಾಗಿರುವ ಶೋಭನ ಸಂವತ್ಸರವು ಪ್ರಭವಾದಿ ಬ್ರಾಹಸ್ಪತ್ಯ ಚಕ್ರ ಸಂವತ್ಸರದ ೩೭ನೆಯದ್ದಾಗಿದ್ದು, ಆ ಸಂಖ್ಯೆಯನ್ನು ಅಬ್ಜಾದ್ ಪದ್ಧತಿಯಂತೆ ನಿರ್ಧರಿಸಲಾಗುತ್ತದೆ. ಅಬ್ಜಾದ್ ಪದ್ಧತಿ ಎಂದರೆ ಅರಾಬಿಕ್ ವರ್ಣಮಾಲೆಯ ಅಕ್ಷರಗಳಿಗೆ ಹಳೇ ಹಿಬ್ರು ವರ್ಣಮಾಲೆಯ ಕ್ರಮದಲ್ಲಿ ಸಂಖ್ಯೆಯನ್ನು ಗೊತ್ತು ಮಾಡುವುದು. (ಅಲಿಪ್=೧,ಬೇ=೨,ಜೀಮ್=೩ ಇತ್ಯಾದಿ). ಹಾಗಾಗಿ ಟೀಪೂ ಪಟ್ಟಕ್ಕೆ ಬಂದ ೩೭ನೆಯ ಸಂಖ್ಯೆಯ ಶೋಭನ ಸಂವತ್ಸರವನ್ನು ಝಕಿ ಸಂವತ್ಸರ ಎಂದೂ ಅನಂತರದ ಸಂವತ್ಸರಗಳನ್ನು ಅಝಲ್, ಜಲವ್, ದಲತ್ ಎಂದು ಮುಂತಾಗಿ ನಿರ್ದೇಶಿಸಲಾಗಿದೆ. ಟೀಪೂ ಸುಲ್ತಾನನ ಆಳ್ವಿಕೆಯ ಕಾಲದಲ್ಲಿ ಶ್ರೀರಂಗಪಟ್ಟಣ ಮುಂತಾದೆಡೆಗಳಲ್ಲಿ ಮೌಲೂದಿ ವರ್ಷದ ಉಲ್ಲೇಖವಿರುವ ಶಾಸನಗಳಿವೆ. ಉದಾ: ‘ಷುಮಾರ್ ಇ ಸಾಲ್ ಅಹಮದ್ ಬುದ್ ಜಿ ಮೌಲೂದ್ ಬತಾರೀಖ್ ನುಹುಮ್ ರೋಜ್ ಇ ಸೆಷಮಾ ’ ಎಂಬ ಉಲ್ಲೇಖ (ಎ.ಕ. ೬, ಶ್ರೀರಂಗಪಟ್ಟಣ ೪೬) ಬಂದಿದೆ. ಈ ಸಂವತ್ಸರದ ಗಣನೆಯನ್ನು ಸ್ವತಂತ್ರವಾಗಿ ಇಲ್ಲವೆ, ಬಹುಮಟ್ಟಿಗೆ ಹಿಜ್ರಿ ವರ್ಷದ ಜೊತೆಯಲ್ಲೇ ಉಲ್ಲೇಖಿಸಿರುವುದು ಕಂಡುಬರುತ್ತದೆ.
ರಾಷ್ಟ್ರೀಯ ಪಂಚಾಂಗ
ಭಾರತಕ್ಕೆ ಸ್ವತಂತ್ರ ಬಂದ ನಂತರ ರಾಜ್ಯಾಂಗದ ಭಾಗವಾಗಿ ರಾಷ್ಟ್ರೀಯ ಪಂಚಾಂಗದ ಅಗತ್ಯತೆ ಉಂಟಾಯಿತು, ಹಾಗಾಗಿ ಕ್ರಿ.ಶ. ೧೯೫೨ರ ನವೆಂಬರ್ ನಲ್ಲಿ ಭಾರತ ಸರ್ಕಾರವು ರಾಷ್ಟ್ರೀಯ ಪಂಚಾಂಗದ ರಚನೆಗಾಗಿ ಸಮಿತಿಯೊಂದನ್ನು ನೇಮಿಸಿತು. ಅದು ಕ್ರಿ.ಶ. ೧೯೫೭ ಮಾರ್ಚಿ ೨೨ನೆಯ ತಾರೀಖಿನಿಂದ ಜಾರೀಗೆ ಬರುವಂತೆ ‘ರಾಷ್ಟ್ರೀಯ ಪಂಚಾಂಗ’ವನ್ನು ಪ್ರಕಟಿಸಿತು. ಇದು ಶುದ್ಧ ಸೌರ ಪಂಚಾಂಗವಾಗಿದ್ದು ಋತುಮಾನಕ್ಕೆ ಅನುಗುಣವಾಗಿದೆ. ಇದರಲ್ಲಿ ತಿಂಗಳುಗಳ ಹೆಸರುಗಳು ಚೈತ್ರ, ವೈಶಾಖ, ಜ್ಯೇಷ್ಠ, ... ಎಂದು ಮುಂತಾಗಿದ್ದು ಅವುಗಳಲ್ಲಿ ವೈಶಾಖದಿಂದ ಭಾದ್ರಪದದ ವರೆಗಿನ ತಿಗಳುಗಳಿಗೆ ತಲಾ ಮೂವತ್ತೊಂದು ದಿನಗಳು, ಉಳಿದ ತಿಂಗಳುಗಳಲ್ಲಿ ೩೦ ದಿನಗಳು ಇರುವಂತೆ ನಿರ್ಧರಿಸಲಾಗಿದೆ. ಅಧಿಕಮಾಸವಿದ್ದಾಗ ಮಾತ್ರ ಆ ವರ್ಷದ ಚೈತ್ರ ತಿಂಗಳಿಗೆ ೧ ದಿನ ಸೇರಿಸಿ ೩೧ ದಿನದ ಅಧಿಕ ಮಾಸವೆಂದು ಪರಿಗಣಿಸ ಲಾಗುತ್ತದೆ. ಹಾಗಾಗಿ ಪ್ರತಿ ವರ್ಷ ಮಾರ್ಚಿ ೨೧/೨೨ ರಂದು ರಾಷ್ಟ್ರೀಯ ಪಂಚಾಂಗದ ನೂತನ ವರ್ಷ ಆರಂಭವಾಗುತ್ತದೆ.
ರಾಷ್ಟ್ರೀಯ ಪಂಚಾಂಗದ ತಿಂಗಳುಗಳ ಹೆಸರುಗಳು ಮತ್ತು ಅವುಗಳ ವ್ಯಾಪ್ತಿ ಹಾಗೂ ಗ್ರಿಗೋರಿಯನ್ ಕ್ಯಾಲೆಂಡಿರಿನಂತೆ ತಿಂಗಳ ಮೊದಲ ದಿನಗಳು
ವರ್ಷ ಅಥವಾ ಶಕೆಗಳ ಗಣನೆಯನ್ನು ಅಂಕಿಗಳಲ್ಲಿ ಅಥವಾ ಅಕ್ಷರಗಳಲ್ಲಿ ಮಾತ್ರವಲ್ಲದೆ ಕೆಲವೊಮ್ಮೆ ಸಂಕೇತಗಳ ಮೂಲಕವೂ ಬರೆದಿರುವುದುಂಟು. ಅಂಕಿಗಳಿಗೆ ಸಾಮಾನ್ಯವಾಗಿ ಮುಂದಿನಂತೆ ಸಂಕೇತಗಳನ್ನು ಬಳಸಿರುವುದು ಕಂಡುಬರುತ್ತದೆ:
೧ = ಶಶಿ, ಸೋಮ, ಶಶಾಂಕ ತತ್ಯಾದಿ. ೨ = ಅಕ್ಷಿ, ಕರ್ಣ, ಔಷ್ಠ, ಪಕ್ಷ ಇತ್ಯಾದಿ. ೩ = ಅಗ್ನಿ, ರಾಮ, ಪುರೀ, ಗುಣ, ಸಂಧ್ಯಾ, ಇತ್ಯಾದಿ. ೪ = ಅಬ್ದ, ಸಾಗರ, ಆಶ್ರಮ, ವೇದ, ಜಾತಿ  ಇತ್ಯಾದಿ, ೫ = ಇಂದ್ರಿಯ, ಇಕ್ಷು, ಭೂತ,ಪ್ರಾಣ, ಕನ್ಯಾ, ಪಾಂಡವ ಇತ್ಯಾದಿ. ೬ = ಶಾಸ್ತ್ರ, ಋತು, ಅಂಗ, ರಸ ಇತ್ಯಾದಿ. ೭ = ಶೈಲ, ದ್ವೀಪ, ವಾಯು, ಮುನಿ, ವಾರ, ರಾಜ್ಯಾಂಗ, ಸ್ವರ, ವಿಭಕ್ತಿ, ಇತ್ಯಾದಿ. ೮ = ಗಜ, ದಿಕ್ಪಾಲ, ಸಿದ್ಧಿ, ಯೋಗ, ಅನುಷ್ಟುಪ್, ನಾಗ, ಇತ್ಯಾದಿ. ೯ = ನವರತ್ನ, ನಿಧಿ, ಖಂಡ, ದ್ವಾರ, ಗ್ರಹ, ಧೇನು, ಇತ್ಯಾದಿ. ೧೦ = ಹಸ್ತಾಂಗುಲಿ, ರಾವಣ ಮೌಲಿ, ರೂಪಕ, ಇತ್ಯಾದಿ. ೧೧ = ಮಹಾದೇವ, ರುದ್ರ, ಕಾರಣ, ತ್ರಿಷ್ಟುಪ್ ಇತ್ಯಾದಿ. ೧೨ = ಅರ್ಕ, ಮಾಸ, ರಾಶಿ, ದಿವಾಕರ ಇತ್ಯಾದಿ. ೧೩ = ತಾಂಬೂಲ ಗುಣ, ವಿಶ್ವದೇವ, ಅತಿಗತೀ ಇತ್ಯಾದಿ. ಹೀಗೆ ಇತರ ಅಂಕೆಗಳಿಗೂ ಸಂಕೇತಗಳನ್ನು ಕಲ್ಪಿಸಿ ಉಪಯೋಗಿಸಿರುವುದು ಕಂಡುಬರುತ್ತದೆ. ಇವಲ್ಲದೆ ಇನ್ನೂ ಬೇರೆ ಬೇರೆ ಶಬ್ದಗಳನ್ನು ಪ್ರಯೋಗಿಸಿರುವುದುಂಟು. ಅಂಕನಾಮ್ ವಾಮತೋಗತಿ: ಎಂಬಂತೆ ವಿಪರೀತವಾಗಿ (ಹಿಂದು ಮುಂದಾಗಿ) ಆ ಸಂಖ್ಯೆಗಳಿಗೆ ಅಂಕೆಗಳನ್ನು ಅನ್ವಯಿಸಿ ಕಾಲದ ವರ್ಷ ಸಂಖ್ಯೆಯನ್ನು ನಿರ್ಧರಿಸಿಕೊಳ್ಳಬೇಕು.
ಉದಾ:  ೧) ಶಕಾಬ್ದೇ ನಿಧಿ ಗಗನಗುಣಕ್ಷ್ಮಾಮಿತೇ ಪ್ರಭವಾದ್ಯೇ ಮಾಸೇತತ್ಪೂರ್ಣಿಮಾಯಾಂ - ಇಲ್ಲಿ ನಿಧಿ = ೯, ಗಗನ = ೦, ಗುಣ = ೩, ಕ್ಷಮಾ=೧  ಅಂದರೆ: ಶಾಲಿವಾನ ಶಕ ೧೩೦೯; ಪ್ರಭವ ಸಂವತ್ಸರ, ಆದ್ಯಮಾಸೇ= ಚೈತ್ರ ಮಾಸ (ಕ್ರಿ. ಶ. ೧೩೮೭ ಏಪ್ರಿಲ್).
೨) ಶಕಾಬ್ದೇ ಗೃಹಶರರಸಭೂ ಸಮ್ಮಿತೇ ನಳ ನೈಜ ಜೇಷ್ಠೇ ತತ್ಕೃಷ್ಣ ಪಞ್ಚಮ್ಯ ಸಮ ಗುರು ಇನೇ -  ಇಲ್ಲಿ ಗ್ರ-೯, ಶರ=೫. ರಸ=೬ ಭೂ=೧ ಅಂದರೆ ಶಾಲಿವಾಹನ ಶಕ ೧೬೫೯, ನಳ ಸಂವತ್ಸರ, ನಿಜ ಜ್ಯೇಷ್ಠ ಬಹುಳ ಪಂಚಮೀ, ಅಸಮಗುರುದಿನೇ=ಗುರುವಾರ(ಕ್ರಿ. ಶ. ೧೭೩೬,ಜೂನ್ ೧೭). ಇತ್ಯಾದಿ.
ಕಟಪಯಾದಿ ಪದ್ಧತಿ: ಕ್ವಚಿತ್ತಾಗಿ ‘ಕಟಪಯಾದಿ’ ಎಂಬ ಮತ್ತೊಂದು ತೆರನಾದ ಅಂಕಿಗಳ ನಿರ್ದೇಶನ ಪದ್ಧತಿಯೂ ಶಾಸನಗಳಲ್ಲಿ ಬಳಕೆಯಾಗಿರುವುದು ಕಂಡುಬರುತ್ತದೆ. ಕದಿಂದ ಞ ವರೆಗಿನ ಅಕ್ಷರಗಳಿಗೆ ಕ್ರಮವಾಗಿ ೧ ರೀಂದ ೦, ಹಾಗೆಯೇ ಟ ದಿಂದ ನ ವರೆಗೆ ಮತ್ತು ಯ ದಿಂದ ಕ್ಷ ವರೆಗೆ.ಗೆ. ಪ ದಿಂದ ಮ ವರೆಗೆ ೧ ರಿಂದ ೫.
ಉದಾ; ೧) ಶಕಾಬ್ದೆ ರಂಗಲೋಕಾಬ್ದೆ (ಎ.ಕ. ೯, ರೈಸ್ ಆವೃತ್ತಿ, ಹೊಸಕೋಟೆ ೩೪). ಇಲ್ಲಿ ರಂ=೨, ಗ=೩, ಲೋ=೩, ಕ=೧ ಅಂದರೆ ಶಾಲಿವಾಹನ ಶಕ ೧೩೩೨. ೨) ಸಕವರ್ಷ ಮಧ್ಯ ಹಸಿನಯ (ಎ.ಕ. ೩, ಪರಿಷ್ಕೃತ, ನಂಜನಗೂಡು ೨೪೩). ಇಲ್ಲಿ ಹ=೮, ಸಿ=೭, ನ=೦, ಯ=೧ ಅಂದರೆ ಶಾಲಿವಾಹನ ಶಕ ೧೦೭೮.
ಶಾಸನಗಳಲ್ಲಿ ವಡ್ಡವಾರ, ಸ್ಥಿರವಾರ, ಬೃಹವಾರ ಇತ್ಯಾದಿಗಳ ಉಲ್ಲೇಖಗಳು ಕಂಡುಬರುತ್ತವೆ. ಇಲ್ಲಿ ಬೃಹವಾರ ಎಂಬುದು ಬೃಹಸ್ಪತಿ ಅಂದರೆ ಗುರುವಾರ ಎಂಬುದು ನಿಸ್ಸಂಶಯ. ಸ್ಥಿರವಾರ ಎಂಬುದು ಶನಿವಾರ ಎಂದು ದೃಢಪಟ್ಟಿದೆ. ಆದರೆ ವಿದ್ವಾಂಸರು ವಡ್ಡವಾರವನ್ನು ವಿಭಿನ್ನವಾಗಿ ಅರ್ಥೈಸಿರುವುದು ಕಂಡು ಬರುತ್ತದೆ. ಅಂತಿಮವಾಗಿ ವಡ್ಡವಾರವೆಂದರೆ ಶನಿವಾರವೆಂದು ತೀರ್ಮಾನವಾದಂತೆ ತೋರುತ್ತದೆ. ಬೃಹತ್ ಎಂಬುದರ ಪ್ರಾಕೃತ ರೂಪ ವಡ್ಡ, ಬೃಹತ್ ಕಥಾ=ವಡ್ಡಕಥೆ; ಹಾಗಾಗಿ ವಡ್ಡವಾರ ಎಂಬುದು ಬಹುಮಟ್ಟಿಗೆ ಗುರುವಾರವೇ ಆಗಿರುತ್ತದೆ. ಕೆಲವೇ ಸಂದರ್ಭಗಳಲ್ಲಿ ಅದು ಶನಿವಾರವಾಗಿರುವುದುಂಟು. ಈ ನಿಟ್ಟಿನಲ್ಲಿ ಮರು ವಿಶ್ಲೇಷಣೆ ಅಗತ್ಯವಿದೆ.
ಸಾಮಾನ್ಯವಾಗಿ ದಾನಿಗಳು ದಾನ ದತ್ತಿಗಳನ್ನು ವ್ಯತಿಪಾತ, ಸೂರ್ಯ ಗ್ರಹಣ, ಚಂದ್ರ ಗ್ರಹಣ ಹಾಗೂ ಉತ್ತರಾಯಣ ಸಂಕ್ರಾಂತಿ ಮುಂತಾದ ಪುಣ್ಯ ದಿನಗಳಂದು ನೀಡಿರುವ ಸಂಗತಿ ಶಾಸಗಳಿಂದ ತಿಳಿದು ಬರುತ್ತದೆ. ಶಾಸ್ತ್ರಕಾರರು ಈ ದಿನಗಳಂದು ದಾನ ಮಾಡಿದರೆ ಅಗಣಿತ ಪುಣ್ಯ ಪ್ರಾಪ್ತವಾಗುವುದೆಂದು ಪ್ರತಿಪಾದಿಸಿರುವುದು ಸರಿಯಷ್ಟೆ. ಹಾಗಾಗಿ ಅಂತಹ ಪುಣ್ಯ ದಿನಗಳಂದು ದಾನ ನೀಡುವುದು ಶ್ರೇಯಸ್ಕರವೆಂದು ಭಾವಿಸಿ ದಾನಿಗಳು ದಾನ ದತ್ತಿಗಳನ್ನು ನೀಡಿರುತ್ತಾರೆ. ಅಂತಹ ಶಾಸನಗಳಲ್ಲಿ ಉಕ್ತವಾಗಿರುವ ತೇದಿ ವಿವರಗಳನ್ನು ಸೂಕ್ಷ್ಮವಾಗಿ ಪರಿಶೀಲಿಸಿದರೆ ಅನೇಕ ಶಾಸನಗಳಲ್ಲಿ ಉಲ್ಲೇಖಿತ ದಿನಗಳಂದು ವಾಸ್ತವವಾಗಿ ಗ್ರಹಣವಾಗಲೀ ಸಂಕ್ರಾಂತಿ ಅಥವಾ ವ್ಯತಿಪಾತಗಳಾಗಲೀ ಬಂದಿರುವ ಸಾಧ್ಯತೆಗಳೇ ಇರುವುದಿಲ್ಲ. ಆದರೂ ಆ ದಿನಗಳನ್ನು ಪುಣ್ಯದಿನಗಳನ್ನಾಗಿ ಗ್ರಹಿಸಿ ಆ ದಿನಕ್ಕೆ ಗೌರವ ಸೂಚಕವಾಗಿ ಅದನ್ನು ಜೋಡಿಸಿ ಉಲ್ಲೇಖಿಸುವ ಪರಂಪರೆ ಇದ್ದಿತೆಂದು ತೋರುತ್ತದೆ. ಹಾಗಾಗಿ ಶಾಸನೋಕ್ತ ಎಷ್ಟೋ ವಿವರಗಳು ಹೊಂದಾಣಿಕೆಯಾಗದೆ ಹೋಗುವುದು ಸಾಮಾನ್ಯ ಸಂಗತಿ. ಪ್ರಾಯಶಃ ಈ ತೊಡಕುಗಳನ್ನು ಗಮನಿಸಿಯೇ ವಿದ್ವಾಸರಾದ ಡಾ. ಎ. ವೆಂಕಟಸುಬ್ಬಯ್ಯನವರು ‘ಸಮ್ ಶಕ ಡೇಟ್ಸ್ ಇನ್ ಇನ್ಸಕ್ರಿಪ್ಷನ್ಸ್’ ಎಂಬ ಕೃತಿಯನ್ನು ರಚಿಸಿ ಆ ತೊಡುಕುಗಳಿಗೆ ಕಾರಣವೇನಿದ್ದಿರಬಹುದು ಎಂಬುನ್ನು ವಿಶ್ಲೇಷಿಸಿ ಅವುಗಳನ್ನು ಸರಿಪಡಿಸಬೇಕಾದ ಬಗೆಯನ್ನು ತೋರಿಸಿದರು. ಆದರೆ ಮುಂದೆ ಯರೂ ಆ ಕ್ರಮವನ್ನು ಅನುಸರಿಸಿದಂತೆ ತೊರುತ್ತಿಲ್ಲ.
ದಕ್ಷಿಣ ಭಾರತದ ಶಾಸಗಳಲ್ಲಿ ಸಾಮಾನ್ಯವಾಗಿ ಕಂಡುಬರುವ ಕಾಲಗಣನೆಗೆ ಸಂಬಂಧಿಸಿದ ವಿವರಗಳ ಹಿನ್ನೆಲೆಯಲ್ಲಿ ಒಂದು ಸ್ಥೂಲ ಪರಿಚಯವನ್ನು ಇಲ್ಲಿ ನೀಡಲು ಪ್ರಯತ್ನಿಸಲಾಗಿದೆ. ಭಾರತ ಸರ್ಕಾರವು ಅಂಗೀಕರಿಸಿ ಜಾರಿಗೆ ತಂದಿರುವ ರಾಷ್ಟ್ರೀಯ ಪಂಚಾಂಗದ ಬಗ್ಗೆಯೂ ಕೆಲವು ವಿವರಗಳನ್ನೂ ನೀಡಲಾಗಿದೆ. ಅಲ್ಲದೆ ಶಾಸನಗಳಲ್ಲಿ ಉಕ್ತವಾಗಿರುವ ಕಾಲಗಣನೆಯ ಬಗ್ಗೆ ಖ್ಯಾತ ವಿದಾಂಸರ ಅಧ್ಯಯನ ಹಾಗೂ ಸಂಶೋಧನ ಫಲಿತಗಳನ್ನು ಇಲ್ಲಿ ಸಂಗ್ರಹಿಸಲಾಗಿದೆ. ಒಟ್ಟಾರೆ ರಾಜಕೀಯ ಸಾಂಸ್ಕೃತಿಕ ಇತಿಹಾಸ ರಚನೆಯಲ್ಲಿ ಕಾಲಗಣನೆಯ ಪಾತ್ರ ಅದ್ವಿತಿವಾದುದು ಎಂಬುದನ್ನು ನಾವು ಮರೆಯುವಂತಿಲ್ಲ.
ವರ್ಗ:ಇತಿಹಾಸ
ಡಿಕ್ ಫೊಸ್ಬರಿ
ಅಮೆರಿಕದ ನಿವೃತ್ತ ಹೈ ಜಂಪ್ ರಿಚರ್ಡ್ ಡೌಗ್ಲಾಸ್ ಫೊಸ್ಬರಿ ಮಾರ್ಚ್ ೬,೧೯೪೭ ಜನಿಸಿದರು. ಟ್ರ್ಯಾಕ್ ಮತ್ತು ಫೀಲ್ಡ್ ಇತಿಹಾಸದಲ್ಲಿ ಅತ್ಯಂತ ಪ್ರಭಾವಶಾಲಿ ಮತ್ತು ಸ್ಪೂರ್ತಿದಾಯಕ ಕ್ರೀಡಾಪಟುಗಳಲ್ಲಿ ಒಬ್ಬನೆಂದು ಪರಿಗಣಿಸಲಾಗಿದೆ. ೧೯೬೮ ರ ಒಲಿಂಪಿಕ್ಸ್‌ನಲ್ಲಿ ಚಿನ್ನದ ಪದಕವನ್ನು ಗೆಲ್ಲದೆ, ಹೈಸ್ ಜಂಪ್ ಈವೆಂಟ್ ಅನ್ನು ಕ್ರಾಂತಿಕಾರಿಗೊಳಿಸಿದರು. ಇಂದಿನ ಫೊಸ್ಬರಿ ಫ್ಲಾಪ್ ಎಂದು ಕರೆಯಲ್ಪಡುವ ವಿಶಿಷ್ಟವಾದ ಹಿಂದಿನ-ಮೊದಲ ವಿಧಾನವನ್ನು ಇಂದು ಬಹುತೇಕ ಎತ್ತರದ ಜಿಗಿತಗಾರರು ಅಳವಡಿಸಿಕೊಂಡಿದ್ದಾರೆ. ಅಥ್ಲೆಟಿಕ್ಸ್‌ನಲ್ಲಿ ಭಾಗಿಯಾಗಿ ಮತ್ತು ವಿಶ್ವ ಒಲಿಂಪಿಕ್ ಅಸೋಸಿಯೇಷನ್ನ ಕಾರ್ಯನಿರ್ವಾಹಕ ಮಂಡಳಿಯಲ್ಲಿ ಸೇವೆ ಸಲ್ಲಿಸುತ್ತಿದ್ದರು.
ಹೈಸ್ಕೂಲ್
೧೬ ನೇ ವಯಸ್ಸಿನಲ್ಲಿ ಪೋರ್ಟ್ಲ್ಯಾಂಡ್, ಒರೆಗಾನ್ ಜನಿಸಿದ ಮೊಟ್ಟಮೊದಲ ಮೆಡ್ಫಾರ್ಡ್ ಹೈಸ್ಕೂಲ್‌ಗೆ ಹಾಜರಾದಾಗ, ಹೊಸ ಎತ್ತರ ಜಿಗಿತದಲ್ಲಿ ತಂತ್ರ ಪ್ರಯೋಗ ಆರಂಭಿಸಿದರು. ಫೊಸ್ಬರಿ ಅವಧಿಗೆ ಪ್ರಬಲವಾದ ಉನ್ನತ ಜಂಪಿಂಗ್ ಕೌಶಲ್ಯಗಳನ್ನು ಬಳಸಿಕೊಂಡು ತೊಂದರೆಗೊಳಗಾಗುತ್ತಿತ್ತು. ಎರಡನೆಯ ವರ್ಷದಲ್ಲಿ, ೫ ಅಡಿಗಳು (೧.೫ಮೀ) ಎತ್ತರವನ್ನು ಪೂರ್ಣಗೊಳಿಸಲು ವಿಫಲವಾಗಿದ್ದ. ಗಡಿಯಾರ ವಿಧಾನದಲ್ಲಿ ತೊಡಗಿಸಿಕೊಂಡಿರುವ ಎಲ್ಲಾ ಚಲನೆಗಳು ಸಂಘಟಿಸಲು ಕಷ್ಟಕರವೆಂದು ಫೊಸ್ಬರಿ ಕಂಡುಕೊಂಡರು ಮತ್ತು ಎತ್ತರದ ಜಿಗಿತವನ್ನು ಮಾಡುವ ಇತರ ವಿಧಾನಗಳೊಂದಿಗೆ ಪ್ರಾಯೋಗಿಕವಾಗಿ ಪ್ರಾರಂಭಿಸಿದರು.ಈ ವಿಧಾನವನ್ನು ಪ್ರಯೋಗಿಸಲು ಪ್ರಾರಂಭಿಸಿದಾಗ, ಕ್ರಮೇಣ ಅದನ್ನು ಹೆಚ್ಚು ಆರಾಮದಾಯಕವಾಗಿಸಲು ಮತ್ತು ಅದರ ಎತ್ತರವನ್ನು ಎತ್ತಿಕೊಳ್ಳಲು ಅದನ್ನು ಅಳವಡಿಸಿಕೊಂಡಿದ್ದನು.ಕ್ರಮೇಣ, ಅವರ ಸ್ಥಾನಿಕ ಜಂಪ್ ಸಮಯದಲ್ಲಿ, ಅವನು ಸೀನಿಯರ್ ಪಟ್ಟಿಯಿಂದ ಸ್ವಲ್ಪ ಹಿಂದಕ್ಕೆ  ಹೋಗಿ ಆರಂಭಿಸಿದ್ದರು. ೧೯೬೦ ರ ದಶಕದ ಆರಂಭದ ವೇಳೆಗೆ, ಫೋಮ್ ರಬ್ಬರ್ ಲ್ಯಾಂಡಿಂಗ್ ಹೊಂಡಗಳನ್ನು ಪಡೆದುಕೊಳ್ಳುವಲ್ಲಿ ಕಾಲೇಜುಗಳ ಪ್ರಮುಖತೆಯನ್ನು ಅಮೆರಿಕನ್ ಪ್ರೌಢಶಾಲೆಗಳು ಅನುಸರಿಸುತ್ತಿದ್ದವು. ಹೊಸ, ಮೃದುವಾದ, ಎತ್ತರದ ಲ್ಯಾಂಡಿಂಗ್ ಮೇಲ್ಮೈಯಿಂದ, ಫಾಸ್ಬರಿ ಸುರಕ್ಷಿತವಾಗಿ ಇಳಿಯಲು ಸಾಧ್ಯವಾಯಿತು.
ಕಾಲೇಜ್
೧೯೬೫ ರಲ್ಲಿ ಮೆಡ್ಫೋರ್ಡ್ ಹೈಸ್ಕೂಲ್‌ನಿಂದ ಪದವೀಧರರಾದ ನಂತರ, ಕೊರ್ವಾಲಿಸ್‌ನ ಒರೆಗಾನ್ ಸ್ಟೇಟ್ ಯೂನಿವರ್ಸಿಟಿಯಲ್ಲಿ ಸೇರಿಕೊಂಡರು.ಅಸಾಮಾನ್ಯ ಶೈಲಿಯೊಂದಿಗೆ ಒರೆಗಾನ್ನಿಂದ ಜಂಪರ್ನ ಗಮನಕ್ಕೆ ರಾಷ್ಟ್ರೀಯ ಕ್ರೀಡಾ ಮಾಧ್ಯಮವು ಪ್ರಾರಂಭವಾಯಿತು. ಫಾಸ್ಬರಿ ೧೯೬೮ ನ್ಯಾಷನಲ್ ಕಾಲೇಜಿಯೇಟ್ ಅಥ್ಲೆಟಿಕ್ ಅಸೋಸಿಯೇಷನ್ ​​(ಎನ್.ಸಿ.ಎ.ಎ.) ಪ್ರಶಸ್ತಿಯನ್ನು ತನ್ನ ಹೊಸ ತಂತ್ರಜ್ಞಾನವನ್ನು ಬಳಸಿಕೊಂಡು ಸತತ ಎರಡು ಪ್ರಶಸ್ತಿಗಳನ್ನು ಪಡೆದರು- ಜೊತೆಗೆ ಯುನೈಟೆಡ್ ಸ್ಟೇಟ್ಸ್ ಒಲಿಂಪಿಕ್ ಟ್ರಯಲ್ಸ್ ಪ್ರಶಸ್ತಿಯನ್ನು ಗೆದ್ದರು.
ಫೊಸ್ಬರಿ ತನ್ನ ತಂತ್ರವನ್ನು ಪರಿಷ್ಕರಿಸುವುದನ್ನು ಮುಂದುವರೆಸಿದರು. ಬಾಗಿದ ಜೆ-ಆಕಾರದ ವಿಧಾನವನ್ನು ಅಭಿವೃದ್ಧಿಪಡಿಸಿದರು. ಇದು ಅವನ ವೇಗವನ್ನು ಹೆಚ್ಚಿಸಲು ಅನುವುಮಾಡಿಕೊಟ್ಟಿತು. ಬಾರ್ಸ್ ಬೆಳೆದಿದ್ದರಿಂದ ತನ್ನ ಟೇಕ್ಆಫ್ ಅನ್ನು ಸರಿಹೊಂದಿಸುವ ಅಗತ್ಯವನ್ನು ಫೋಸ್ಬರಿಯ ಪ್ರಮುಖ ಸಂಶೋಧನೆಯು ಕಂಡುಹಿಡಿದರು.ಜಿಗಿತಗಾರರು ಹತ್ತಿರ ಬಾರ್ಗೆ ಎಳೆಯುವ ಒಂದು ನೈಸರ್ಗಿಕ ಪ್ರವೃತ್ತಿಯನ್ನು ಹೊಂದಿರುತ್ತಾರೆ ಮತ್ತು ಇದು ಒಳಗೊಳ್ಳುವ ಬದಲು ಮಾನಸಿಕ ಶಿಸ್ತಿನ ಅವಶ್ಯಕತೆ ಇದೆ. ಹೋಲಿಕೆ ಮಾಡುವ ಮೂಲಕ, ಕ್ಲಾಸಿಕ್ ಸ್ಟ್ರಾಡ್ಲ್ ಜಿಗಿತಗಾರರು ಪ್ರತಿ ಬಾರಿಯೂ ಒಂದೇ ಸ್ಥಳದಲ್ಲಿ ತಮ್ಮ ಟೇಕ್-ಆಫ್ ಕಾಲುಗಳನ್ನು ಸಸ್ಯಕ್ಕೆ ಸಮಾನಾಂತರವಾಗಿ ಒಂದು ಅಡಿಗಿಂತಲೂ ಕಡಿಮೆ ದೂರದಲ್ಲಿ ನೆಡುತ್ತಾರೆ. ೧೯೬೮ ಹೊರಾಂಗಣ ಋತುವಿನಲ್ಲಿ,ಪಿಎಸಿ -೮ ಕಾನ್ಫರೆನ್ಸ್ ಬಿರುದಿಗೆ ಮತ್ತು ೭ ಅಡಿ ೨.೫ ಇಂಚು ನೆಗೆತದ ಜೂನ್ ಮಧ್ಯಭಾಗದಲ್ಲಿ ನಾಕ್ಸ್ವಿಲೆಯಲ್ಲಿ ಟೆನ್ನೆಸ್ಸೀ ನಲ್ಲಿ ಎನ್.ಸಿ.ಎ.ಎ. ಚಾಂಪಿಯನ್ ಗೆದ್ದುಕೊಂಡರು.
೧೯೬೮ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಫೋಸ್ಬರಿ
ಮೆಕ್ಸಿಕೊ ನಗರದ ೧೯೬೮ ರ ಒಲಂಪಿಕ್ಸ್‌ನಲ್ಲಿ, ಫೊಸ್ಬರಿ ಚಿನ್ನದ ಪದಕವನ್ನು ಪಡೆದು ಹೊಸ ತಂತ್ರಜ್ಞಾನದ ಸಂಭಾವ್ಯತೆಯನ್ನು ಪ್ರದರ್ಶಿಸುವ ೨.೨೪ ಮೀಟರ್ ಹೊಸ ಒಲಂಪಿಕ್ ದಾಖಲೆಯನ್ನು ಸ್ಥಾಪಿಸಿದರು. ಉನ್ನತ ಜಂಪಿಂಗ್ ಸಮುದಾಯದಿಂದ ಆರಂಭಿಕ ಸ್ಕೆಪ್ಟಿಕ್ ಪ್ರತಿಕ್ರಿಯೆಗಳ ಹೊರತಾಗಿಯೂ, ಫೊಸ್ಬರಿ ಫ್ಲಾಪ್ ತ್ವರಿತವಾಗಿ ಸ್ವೀಕಾರವನ್ನು ಪಡೆಯಿತು. ಫೈನಲ್ಸ್ ಸ್ಪರ್ಧೆಯಲ್ಲಿ, ಕೇವಲ ಮೂರು ಜಿಗಿತಗಾರರು ೨.೨೦ ಮೀಟರ್ ತೆರವುಗೊಳಿಸಿದರು ಮತ್ತು ಫೊಸ್ಬರಿ ತನ್ನ ಮೊದಲ ಪ್ರಯತ್ನದಲ್ಲಿ ಪ್ರತಿ ಎತ್ತರವನ್ನು ತೆರವುಗೊಳಿಸಿದ ಕಾರಣದಿಂದ ಮುನ್ನಡೆದರು. ಮುಂದಿನ ಎತ್ತರದಲ್ಲಿ,೨.೨೨ ಮೀ ಫಾಸ್ಬರಿ ಮತ್ತೆ ತನ್ನ ಮೊದಲ ಜಂಪ್‌ನಲ್ಲಿ ತೆರವುಗೊಳಿಸಿದನು. ತನ್ನ ತಂಡದ ಎಡ್ ಕ್ಯಾರುಥರ್ಸ್, ಸೋವಿಯತ್ ಒಕ್ಕೂಟದ ವ್ಯಾಲೆಂಟಿನ್ ಗಾವ್ರಿಲೊವ್ ಎಲ್ಲಾ ಮೂರು ಪ್ರಯತ್ನಗಳು ಮೇಲೆ ತಪ್ಪಿಸಿಕೊಂಡ ಮತ್ತು ಕಂಚಿನ ಪದಕ (ಮೂರನೇ ಸ್ಥಾನ) ಗಳಿಸಿದ ಸಂದರ್ಭದಲ್ಲಿ, ಅವರ ಎರಡನೇ ಪ್ರಯತ್ನದಲ್ಲಿ ತೆರವುಗೊಳಿಸಲಾಗುವುದು. ಈ ಬಾರ್ ಅನ್ನು ೨.೨೪ ಮೀಟರ್‌ಗಳಿಗೆ ಏರಿಸಲಾಯಿತು. ಇದು ಹೊಸ ಒಲಿಂಪಿಕ್ ಮತ್ತು ಯುನೈಟೆಡ್ ಸ್ಟೇಟ್ಸ್ ದಾಖಲೆಗಳಾಗಲಿದೆ. ಫೊಸ್ಬರಿ ಅವರು ತಮ್ಮ ಮೊದಲ ಎರಡು ಪ್ರಯತ್ನಗಳನ್ನು ತಪ್ಪಿಸಿಕೊಂಡರು ಆದರೆ ಅವರ ಮೂರನೆಯದನ್ನು ತೆರವುಗೊಳಿಸಿದರು. ಆದರೆ ಕ್ಯಾರುಥರ್ಸ್ ತನ್ನ ಎಲ್ಲಾ ಮೂರು ಪ್ರಯತ್ನಗಳನ್ನು ತಪ್ಪಿಸಿಕೊಂಡರು. ಚಿನ್ನದ ಪದಕವನ್ನು ಗೆದ್ದಿದ್ದ ಮತ್ತು ಅಮೇರಿಕನ್ ರೆಕಾರ್ಡ್ ಅನ್ನು ಮುರಿದ ನಂತರ, ಫಾಸ್ಬರಿ ಅವರು ೨.೨೯ ಮೀಟರ್ ಎತ್ತರಕ್ಕೆ ಬಾರ್ ಅನ್ನು ಕೇಳಿದರು. ವಾಲೆರಿ ಬ್ರೂಮೆಲ್ ಅವರ ೫ ವರ್ಷದ ವಿಶ್ವ ದಾಖಲೆ ೨.೨೮ ಮೀ. ಆದಾಗ್ಯೂ, ೨.೨೯ ಮೀಟರ್‌ಗಳಷ್ಟು ತನ್ನ ಪ್ರಯತ್ನಗಳು ಕ್ಲಿಯರಿಂಗ್‌ಗೆ ಹತ್ತಿರವಾದವು.
ಅಥ್ಲೆಟಿಕ್ ಆಸ್ತಿ ಮತ್ತು ಫ್ಲಾಪ್ ಪ್ರಾಬಲ್ಯ
೨೦೧೩ ರಲ್ಲಿ, ಫೊಸ್ಬರಿಯವರ ಎತ್ತರದ ಜಿಗಿತ ಮಜ್ದಾ ವಾಣಿಜ್ಯ ಚಿತ್ರಣದ ಗೇಮ್ ಚೇಂಜರ್ಸ್ ನಲ್ಲಿ ಕಾಣಿಸಿಕೊಂಡಿತು ಮತ್ತು ಫೊಸ್ಬರಿ ಸ್ವತಃ ವೂವಾಕಿ ಟಿವಿ ಜಾಹೀರಾತಿನಲ್ಲಿ ಕಾಣಿಸಿಕೊಂಡಿತು. ೨೦೧೫ ರಲ್ಲಿ, ಅವೆಸಿ ಬ್ರೋಕನ್ ಆರೋಸ್(ಝಾಕ್ ಬ್ರೌನ್ರ ಸಾಹಿತ್ಯದೊಂದಿಗೆ) ಸಂಗೀತ ವೀಡಿಯೊವನ್ನು ಬಿಡುಗಡೆ ಮಾಡಿದರು. ಇದು ಫಾಸ್ಬರಿಯ ಉನ್ನತ ಜಂಪಿಂಗ್ ಕಥೆ ಮತ್ತು ವೈಯಕ್ತಿಕ ಜೀವನವನ್ನು ಆಧರಿಸಿತ್ತು.
ರಾಜಕೀಯ ವೃತ್ತಿಜೀವನ
೨೦೧೪ ರ ಶರತ್ಕಾಲದಲ್ಲಿ, ರಿಪಬ್ಲಿಕನ್ ಪ್ರತಿನಿಧಿ ಸ್ಟೀವ್ ಮಿಲ್ಲರ್ ವಿರುದ್ಧ ಇಡಾಹೊ ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್‌ನಲ್ಲಿ ಸ್ಥಾನಕ್ಕಾಗಿ ಡೆಮೋಕ್ರಾಟ್ ಆಗಿ ಫೊಸ್ಬರಿ ಓಡಿಬಂದರು. ಮಿಲ್ಲರ್ ಚುನಾವಣೆಯಲ್ಲಿ ಜಯಗಳಿಸಿದರು.
ವೈಯಕ್ತಿಕ ಜೀವನ
ಫೊಸ್ಬರಿ ೧೯೭೨ ರಲ್ಲಿ ಒರೆಗಾನ್ ಸ್ಟೇಟ್ ಯೂನಿವರ್ಸಿಟಿಯಿಂದ ಸಿವಿಲ್ ಎಂಜಿನಿಯರಿಂಗ್ ಪದವಿಯನ್ನು ಪಡೆದರು ಮತ್ತು ಇಡಾಹೊದ ಕೆಚುಮ್‌ನಲ್ಲಿ ಗ್ಯಾಲೆನಾ ಎಂಜಿನಿಯರಿಂಗ್, ಇಂಕ್. ನ ಸಹ-ಮಾಲೀಕರಾಗಿದ್ದಾರೆ.
ಮಾರ್ಚ್ ೨೦೦೮ ರಲ್ಲಿ, ಫಾಸ್ಬರಿರಿಗೆ ಹಂತ ಒಂದು ಲಿಂಫೋಮಾ ರೋಗನಿರ್ಣಯ ಮಾಡಲಾಯಿತು. ಮಾರ್ಚ್ ೨೦೦೯ ರಲ್ಲಿ, ಫೊಸ್ಬರಿ ಅವರು ಉಪಶಮನ ಮಾಡಿದ್ದಾರೆಂದು ಘೋಷಿಸಿದರು.
೨೦೦೮ ರ ಸ್ಪೋರ್ಟ್ ಮೂವೀಸ್ ಮತ್ತು ಟಿವಿ - ಮಿಲಾನೊ ಇಂಟರ್ನ್ಯಾಷನಲ್ ಎಫ್ಐಸಿಟಿಎಸ್ ಫೆಸ್ಟ್ ಆವೃತ್ತಿಯಲ್ಲಿ ಫಾಸ್ಬರಿ ಎಕ್ಸಲೆನ್ಸ್ ಗುರ್ಲ್ಯಾಂಡೆ ಡಿ'ಹೊನ್ನೂರ್ರ್ ಅವರಿಗೆ ನೀಡಲಾಯಿತು.
ಡಿಕ್ ಫೊಸ್ಬರಿ ಇಂದು ಚಾಂಪಿಯನ್ಸ್ ಫಾರ್ ಪೀಸ್ ಕ್ಲಬ್‌ನ ಸದಸ್ಯರಾಗಿದ್ದಾರೆ, ಮೊನಾಕೊ ಮೂಲದ ಅಂತಾರಾಷ್ಟ್ರೀಯ ಸಂಸ್ಥೆಗೆ ಪೀಸ್ ಮತ್ತು ಸ್ಪೋರ್ಟ್ ರಚಿಸಿದ ಕ್ರೀಡೆಯ ಮೂಲಕ ಪ್ರಪಂಚದ ಶಾಂತಿಗಾಗಿ ಸೇವೆ ಸಲ್ಲಿಸುವ ೫೪ ಪ್ರಸಿದ್ಧ ಗಣ್ಯ ಕ್ರೀಡಾಪಟುಗಳ ಒಂದು ಗುಂಪು.
ಫೊಸ್ಬರಿ ಮತ್ತು ಸಹವರ್ತಿ ಒಲಂಪಿಯಾನ್ಸ್ ಗ್ಯಾರಿ ಹಾಲ್ ಮತ್ತು ಆನ್ನೆ ಕ್ರಿಬ್ಸ್ ಅವರು ವಿಶ್ವ ಫಿಟ್‌ನ ಸಂಸ್ಥಾಪಕರಾಗಿದ್ದಾರೆ. ಇದು ಯುವ ಫಿಟ್ನೆಸ್ ಕಾರ್ಯಕ್ರಮಗಳು ಮತ್ತು ಒಲಂಪಿಕ್ ಆದರ್ಶಗಳನ್ನು ಉತ್ತೇಜಿಸುವ ಲಾಭರಹಿತ ಸಂಸ್ಥೆಯಾಗಿದೆ.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ಫಿಲಿಪ್ ಲೆನಾರ್ಡ್
ಫಿಲಿಪ್ ಲೆನಾರ್ಡ್ಅಥವಾ ಫಿಲಿಪ್ ಎಡ್ವರ್ಡ್ ಅಂಟೋನ್ ವಾನ್ ಲೆನಾರ್ಡ್ (7 ಜೂನ್ 1862 – 20 ಮೇ 1947)ಜರ್ಮನಿದೇಶದ ಭೌತಶಾಸ್ತ್ರಜ್ಞ.ಇವರಿಗೆ ಕ್ಯಾಥೋಡ್ ಕಿರಣಗಳ ಸಂಶೋಧನೆಗೆ ೧೯೦೫ರ ಭೌತಶಾಸ್ತ್ರ ನೋಬೆಲ್ ಪ್ರಶಸ್ತಿ ದೊರೆಯಿತು.ಇವನು ಅಡೋಲ್ಫ್ ಹಿಟ್ಲರ್ನ ಸಮರ್ಥಕನಾಗಿದ್ದು,ನಾಜಿ ಸಿದ್ಧಾಂತದ ಪ್ರತಿಪಾದಕನಾಗಿದ್ದನು.
ಬಾಹ್ಯ ಸಂಪರ್ಕಗಳು
ವರ್ಗ:ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು ವರ್ಗ:ಭೌತವಿಜ್ಞಾನಿಗಳು ವರ್ಗ:ಭೌತಶಾಸ್ತ್ರ ವರ್ಗ:ವಿಜ್ಞಾನಿಗಳು
ಕಾಖಂಡಕಿ ಮಹಿಪತಿದಾಸರು
ಜನನ
ಜನನ - ಕ್ರಿ.ಶ.೧೬೧೧ ರಲ್ಲಿ ಬೆಳಗಾವಿ ಜಿಲ್ಲೆಯ ಅಥಣಿ ತಾಲ್ಲೂಕಿನ ಐಗಳಿ ಗ್ರಾಮದಲ್ಲಿ ಜನಿಸಿದರು. ೧೬೮೧ ವೃಂದಾವನ ರಾಗಿದ್ದಾರೆ.
ಬಾಲ್ಯ
ಇವರ ಮೂಲ ಹೆಸರು ಗುರುರಾಯರು. ಗುರು ಭಾಸ್ಕರ ಸ್ವಾಮಿಗಳು. ಮಹಾಮಹಿಮರಾದ ಮಹಿಪತಿದಾಸರ ಪೂರ್ವಜರು ಮೂಲತಃ ಬಾಗಲಕೋಟೆಯವರು. ಅಲ್ಲಿರುವಷ್ಟು ಕಾಲ ಈ ಮನೆತನದವರನ್ನು ‘‘ಕಾಥವಟೆ’’ ಎಂಬ ಹೆಸರಿನಿಂದ ಕರೆಯುತ್ತಿದ್ದರು. ಈ ಮನೆತನದ ಹಿರಿಯರಾದ ರಂಗಭಟ್ಟರು ತಮ್ಮ ಬಾಲ್ಯದಲ್ಲಿಯೇ ವಿದ್ಯಾಭ್ಯಾಸಕ್ಕೆಂದು ಕಾಶಿಗೆ ಪ್ರಯಾಣ ಮಾಡಿದರು. ಅವರು ವಿದ್ಯಾರ್ಜನೆಯನ್ನು ಮುಗಿಸಿ ಮರಳಿದಾಗ ವಿಜಯಪುರವು ಆದಿಲ್‌ಶಾಹಿ ರಾಜ್ಯದ ರಾಜಧಾನಿಯಾಗಿತ್ತು. ಆದುದರಿಂದ ರಂಗಭಟ್ಟರು ಸಹ ವಿಜಯಪುರ ನಗರವನ್ನೇ ತಮ್ಮ ವಾಸಸ್ಥಾನವಾಗಿ ಆರಿಸಿಕೊಂಡರು. ಈ ರಂಗಭಟ್ಟರಿಗೆ ಕೋನೇರಿರಾಯ ಎಂಬ ಮಗನಿದ್ದು ಅವರು ತಂದೆಯಂತೆಯೇ ವೈದಿಕ ವೃತ್ತಿಯಲ್ಲಿ ಜೀವಿಸುತ್ತಿದ್ದರು. ಕೋನೇರಿರಾಯರಿಗೆ ಗುರುರಾಯ ಹಾಗೂ ಮಹಿಪತಿರಾಯ ಎಂಬ ಇಬ್ಬರು ಗಂಡು ಮಕ್ಕಳಿದ್ದರು. ಮಹಿಪತಿರಾಯ ಹುಟ್ಟಿದ್ದು ೧೭೧೧ ರಲ್ಲಿ. ಕೃಷ್ಣಾತೀರದ ಕೊಲ್ಲಾರ ನಿವಾಸಿಗಳಾದ ಪ್ರಹ್ಲಾದ ಕೃಷ್ಣಾಚಾರ್ಯರು ಈ ಮನೆತನಕ್ಕೆ ಕುಲಗುರುಗಳಾಗಿದ್ದರು. ಇವರು ಮಹಿಪತಿರಾಯರ ಜನ್ಮ ಕುಂಡಲಿಯನ್ನು ಅಭ್ಯಾಸ ಮಾಡಿ ಈ ಹುಡುಗನು ಉನ್ನತವಾದ ರಾಜವೈಭವವನ್ನು ಪಡೆಯುವನೆಂದೂ ಮಹಾಯೋಗಿಯಾಗಿ ಜೀವಿಸುತ್ತಾನೆಂದೂ ತಮ್ಮ ಭವಿಷ್ಯ ಸಾರಿದರು.
ಪರಿಚಯ
ಕನ್ನಡ ಸಾರಸ್ವತ ಲೋಕಕ್ಕೆ ದಾಸಸಾಹಿತ್ಯದ ಕೊಡುಗೆ ಅನನ್ಯ. ಶಾಸ್ತ್ರವಿಚಾರಗಳನ್ನು ಸರಳವಾಗಿ ಪದ್ಯಗಳ ಮೂಲಕ ಜನಸಾಮಾನ್ಯರಿಗೆ ತಲುಪಿಸಿದ ಕೀರ್ತಿ ದಾಸರಿಗೆ ಸಲ್ಲಬೇಕು. ಪುರಂದರ ಮತ್ತು ಕನಕದಾಸರ ನಂತರದ ಅವಧಿಯಲ್ಲಿ ವಿಜಯದಾಸರ ಕಾಲ ಪ್ರಾರಂಭವಾಗುವ ಮುನ್ನ ವಿಜಯಪುರ ಜಿಲ್ಲೆಯ ಬಬಲೇಶ್ವರ ತಾಲ್ಲೂಕಿನ ಕಾಖಂಡಕಿಯ ಗ್ರಾಮದಲ್ಲಿ ವಾಸವಿದ್ದ ಮಹಿಪತಿದಾಸರು ಮತ್ತು ಅವರ ವಂಶಜರಿಂದ ದಾಸಸಾಹಿತ್ಯ ಸಮೃದ್ಧವಾಗಿ ಬೆಳೆಯಿತು.
ವೈದಿಕ ವೃತ್ತಿಯಲ್ಲಿದ್ದು ರಾಜ್ಯವಾಳುವ ಬಾದಶಹನ ಆತ್ಮೀಯ ಅಧಿಕಾರಿಯಾದರು. ಆತ್ಮೋದ್ಧಾರದ ಮಾರ್ಗ ಕಂಡುಕೊಳ್ಳಲು ಸಂತೋಷದಿಂದ ಅಧಿಕಾರ-ಅಂತಸ್ತುಗಳನ್ನು ತ್ಯಜಿಸಿದರು. ನೂರಾರು ಮಂದಿಗೆ ಸಾರ್ಥಕ ಜೀವನ ನಡೆಸಲು ಮಾರ್ಗದರ್ಶನ ಮಾಡಿದರು.
‘ಸರ್ವೋತ್ತುಮನ ಸ್ತುತಿಸಲಿಕ್ಕೆ ಸರಿಬೆಸದಕ್ಷರದೆಣಿಕ್ಯಾಕೆ, ಯತಿ ಛಲ ಗಣ ಪ್ರಾಸವ್ಯಾಕೆ’ ಎಂದು ಕಾಖಂಡಕಿ ಮಹಿಪತಿ ದಾಸರು ಕೇಳಿದ್ದಾರೆ. ದಾಸರೆಲ್ಲ ಸಾಹಿತಿಗೆ ಅವಶ್ಯಕವಾದ ರೀತಿಯಲ್ಲಿ ಅಧ್ಯಯನವನ್ನು ಮಾಡಿದವರಲ್ಲ. ಒಬ್ಬಿಬ್ಬರನ್ನು ಬಿಟ್ಟರೆ ಅವರು ಲೌಕಿಕ ಕಾವ್ಯಗಳನ್ನಾಗಲೀ, ಕಾವ್ಯ ಲಕ್ಷಣಗಳನ್ನಾಗಲೀ ಗಮನಿಸಿದವರಲ್ಲ. ಭಕ್ತಿಯ ನೆಲೆಯಲ್ಲಿ ಸೃಷ್ಟಿಯಾದ ಈ ಕೃತಿಗಳಿಗೆ ಅದರ ಅಗತ್ಯವೂ ಇರಲಿಲ್ಲ.
ಮಹಿಪತಿದಾಸರ ಹಿರಿಯರು ಬಾಗಲಕೋಟ ಮೂಲದವರು. ಸಂಚಾರ ಮಾಡುತ್ತ ವಿಜಯಪುರಕ್ಕೆ ಬಂದರು. ಅನಂತರ ಮಹಿಪತಿದಾಸರು ಕಾಖಂಡಕಿಗೆ ಬಂದು ನೆಲೆಸಿದರು. ಮಹಿಪತಿಯು ಮಹಿಪತಿದಾಸರಾದದ್ದರ ಹಿಂದೆ ರೋಚಕ ಇತಿಹಾಸವಿದೆ. ಆದಿಲ್​ಶಾಹಿ ಅರಸರು ವಿಜಯಪುರವನ್ನು ಆಳುತ್ತಿದ್ದ ಕಾಲ. ನರಸಿಂಹದೇಗುಲದಲ್ಲಿ ಪುರಾಣ ಹೇಳುತ್ತಿದ್ದ ಮಹಿಪತಿಯು ಅರಸನ ಕಣ್ಣಿಗೆ ಬಿದ್ದ. ತಮ್ಮ ಪಾಂಡಿತ್ಯದಿಂದ ಸಹಜವಾಗಿ ಆದಿಲ್​ಶಾಹಿ ಅರಸನ ಆಸ್ಥಾನದಲ್ಲಿ ದಿವಾನ ಹುದ್ದೆ ಅರಸಿ ಬಂತು. ಒಂದು ದಿನ ರಾಜನ ಆಸ್ಥಾನಕ್ಕೆ ತೆರಳುತ್ತಿದ್ದಾಗ ಅಣ್ಣ ತಂಗಿಯರಾಗಿದ್ದ ಶಾಹನುಂಗ ಮತ್ತು ಶಹಾನುಂಗಿ ಎಂಬ ಸೂಫಿ ಸಂತರ ಕಣ್ಣಿಗೆ ಬಿದ್ದರು. ಅವರೊಂದಿಗೆ ನಡೆದ ಸಂಭಾಷಣೆಯೇ ಬದುಕಿನ ದಿಕ್ಕಿನ ತಿರುವಾಯಿತು. ಸೂಫಿಸಂತರ ಸೂಚನೆಯ ಮೇರೆಗೆ ಮಹಿಪತಿದಾಸರು ವಿಜಯಪುರ ಸಮೀಪದ ಸಾರವಾಡ ಗ್ರಾಮದಲ್ಲಿ ವಾಸವಿದ್ದ ಭಾಸ್ಕರಸ್ವಾಮಿಗಳಲ್ಲಿಗೆ ಹೋಗಿ ಅವರನ್ನು ಗುರುಗಳನ್ನಾಗಿ ಮಾಡಿಕೊಂಡರು. ಅನಂತರ ಸಂಚಾರ ಮಾಡುತ್ತ ಹೋಗಿ ತಲುಪಿದ್ದು ಕಾಖಂಡಕಿಗೆ. ಕಾಖಂಡಕಿ ಗ್ರಾಮ ಅಗ್ರಹಾರವಾಗಿತ್ತು. ಇಲ್ಲಿಗೆ ಆಗಮಿಸಿದಾಗ ಊರ ಜನರಿಂದ ಭವ್ಯ ಸ್ವಾಗತ ದೊರಕಿತು. ಊರ ಹೊರಗಿನ ಹೊಲದಲ್ಲಿನ ಬನ್ನಿ ಗಿಡದ ಬುಡದಲ್ಲಿ ಯೋಗಾನುಷ್ಠಾನಕ್ಕೆ ತೊಡಗಿದರು. 11 ವರ್ಷಗಳ ಯೋಗಾನುಷ್ಠಾನವನ್ನು
ಯೋಗಾನುಷ್ಠಾನದಿಂದ ಅಪರೋಕ್ಷ ಜ್ಞಾನದ ಗುರಿ ಮುಟ್ಟಿದರು. ಸ್ವಾನಂದವನ್ನು ಆನಂದಿಸಿದರು. ಅದರ ಅನುಭೂತಿಯನ್ನು ಪದ್ಯಗಳಲ್ಲಿ/ಕೀರ್ತನೆಗಳಲ್ಲಿ ಹಿಡಿದಿಟ್ಟರು. ಮಹಿಪತಿದಾಸರು ಒಟ್ಟು 14 ಅಂಕಿತಗಳಲ್ಲಿ ಪದ್ಯಗಳನ್ನು ಬರೆದಿದ್ದನ್ನು ಗುರುತಿಸಲಾಗಿದೆ. ಇನ್ನೊಂದು ವಿಶಿಷ್ಟ ಪ್ರಯೋಗವನ್ನು ದಾಸರು ಮಾಡಿದ್ದಾರೆ. ಒಂದೇ ಪದ್ಯದಲ್ಲಿ ಕನ್ನಡ, ಮರಾಠಿ, ಪಾರ್ಸಿ – ಹೀಗೆ ವಿವಿಧ ಭಾಷೆಯ ಪದಗಳನ್ನು ಬಳಸಿದ್ದಾರೆ.
ಕುಟುಂಬದ ಹಿನ್ನಲೆ
ಮಹಿಪತಿದಾಸರಿಗೆ ಇಬ್ಬರು ಗಂಡುಮಕ್ಕಳು. ಹಿರಿಯವನ ಹೆಸರು ದೇವರಾಯ. ಎರಡನೆಯವನ ಹೆಸರು ಕೃಷ್ಣರಾಯ. ಹಿರಿಯ ಮಗ ದೇವರಾಯ ಸಿಂದಗಿ ತಾಲೂಕಿನ ಜಾಲವಾದದಲ್ಲಿ ಆಡಳಿತ ನಡೆಸಿದರೂ ಕೊನೆಗೆ ಅಲೌಕಿಕ ಬದುಕಿಗೆ ಬಂದಿರಬೇಕು. ಜಾಲವಾದಿಯಲ್ಲಿ ದೇವರಾಯರ ವೃಂದಾವನವಿದೆ. ಎರಡನೆಯ ಮಗ ಕೂಡ ತಂದೆಯ ದಾರಿಯಲ್ಲಿಯೇ ನಡೆದು ಕೃಷ್ಣದಾಸರೆನಿಸಿದರು. ತಂದೆಯನ್ನೇ ಗುರುವನ್ನಾಗಿಸಿಕೊಂಡು ನೂರಾರು ಕೃತಿಗಳನ್ನು ರಚಿಸಿದರು. ಮಹಿಪತಿದಾಸರ ಮನೆತನದಲ್ಲಿ ಅವರ ಮೊಮ್ಮಕ್ಕಳು, ಮರಿಮಕ್ಕಳು ಪದ್ಯಗಳನ್ನು ರಚಿಸಿದ್ದಾರೆ. ಮಹಿಪತಿದಾಸರು ಅನುಷ್ಠಾನ ಮಾಡಿದ ಕಾಖಂಡಕಿ ಗ್ರಾಮದಲ್ಲಿನ ಸ್ಥಳದಲ್ಲಿ ಶಾಲಿಗ್ರಾಮಗಳನ್ನು ಬಳಸಿ ನಿರ್ವಿುಸಿದ ವೃಂದಾವನವಿದೆ. ಮಹಿಪತಿದಾಸರು ಬಳಸಿದ ಯೋಗದಂಡವಿದೆ.
ಪ್ರತಿವರ್ಷ ಕಾರ್ತಿಕ ಕೃಷ್ಣ ದಶಮಿಯಿಂದ ಮಾರ್ಗಶೀರ್ಷ ಶುದ್ಧ ದ್ವಿತೀಯಾವರೆಗೆ ಶ್ರೀ ಲಕ್ಷಿ್ಮೕವೆಂಕಟೇಶ ದೇವರ ಉತ್ಸವದೊಂದಿಗೆ ಮಹಿಪತಿದಾಸರ ಆರಾಧನೆ ನಡೆಯುತ್ತದೆ. ಛಟ್ಟಿ ಅಮವಾಸ್ಯೆಯನ್ನು ಮಹಿಪತಿದಾಸರ ಪುಣ್ಯತಿಥಿಯಾಗಿ ಆಚರಿಸಲಾಗುತ್ತದೆ. ಗೋಪಾಳಕಾಲಾದೊಂದಿಗೆ ಉತ್ಸವ ಸಂಪನ್ನವಾಗುತ್ತದೆ.
ಮಕ್ಕಳಿಗೆ ಸರಿಯಾದ ಅಭ್ಯಾಸ ದೊರೆಯಬೇಕೆಂದು ಕೋನೇರಿರಾಯರ ಅಪೇಕ್ಷೆ. ಅವರು ಗುರುರಾಯರನ್ನೂ ಮಹಿಪತಿರಾಯರನ್ನೂ ಶ್ರೇಷ್ಠ ವಿದ್ವಾಂಸರಲ್ಲಿಗೆ ಕಳುಹಿಸಿದರು. ವೇದ-ಉಪನಿಷತ್ತು-ಭಗವದ್ಗೀತೆ ಮೊದಲಾದ ಶಾಸ್ತ್ರಗ್ರಂಥಗಳಲ್ಲಿ ಅವರು ಪರಿಣಿತರಾಗುವಂತೆ ಎಚ್ಚರವಹಿಸಿದರು. ಆದುದರಿಂದ ಮಕ್ಕಳಿಬ್ಬರೂ ಸಂಸ್ಕೃತ ಸಾಹಿತ್ಯದಲ್ಲಿ ಮಹಾ ಪಾಂಡಿತ್ಯವನ್ನು ಸಂಪಾದಿಸಿದರು.
ಮಹಿಪತಿರಾಯರು ತಮ್ಮ ವಿದ್ಯಾಭ್ಯಾಸ ಮುಗಿದ ನಂತರ ವಂಶಪಾರಂಪರ್ಯವಾಗಿ ಬಂದ ವೈದಿಕ ವೃತ್ತಿಯನ್ನೇ ಅವಲಂಬಿಸಿ ರಾಮಾಯಣ-ಮಹಾಭಾರತ ಗ್ರಂಥಗಳನ್ನು ಪ್ರವಚನ ರೂಪದಲ್ಲಿ ಹೇಳಲಾರಂಭಿಸಿದರು. ಸುಶ್ರಾವ್ಯವಾದ ಕಂಠದಿಂದ ಹೊರ ಹೊಮ್ಮುವ ಸಂಸ್ಕೃತ ಶ್ಲೋಕಗಳಿಗೆ ಅವರು ಕನ್ನಡ, ಮರಾಠಿ, ಉರ್ದು ಮೊದಲಾದ ಭಾಷೆಗಳಲ್ಲಿ ಅರ್ಥ ವಿವರಣೆಯನ್ನೀಯುತ್ತಿದ್ದರು. ಸಂಸ್ಕೃತದಂತೆ ಉಳಿದೆಲ್ಲ ಭಾಷೆಗಳ ಮೇಲೂ ಅವರು ಪ್ರಭುತ್ವವನ್ನು ಪಡೆದಿದ್ದರು. ಆದುದರಿಂದ ಮಹಿಪತಿರಾಯರ ಪ್ರವಚನವೆಂದರೆ ಎಲ್ಲಾ ಭಾಷೆಯವರೂ ಎಲ್ಲಾ ಮತೀಯರೂ ಒಂದು ಸೇರಲಾರಂಭಿಸಿದರು.
ದಿನಗಳೆದಂತೆಲ್ಲಾ ರಾಯರು ಖವಾಸ್ ಖಾನರಿಗೆ ಪ್ರೀತಿ ಪಾತ್ರರಾಗತೊಡಗಿದರು. ಅವರ ನಡೆ-ನುಡಿ- ಶೀಲ-ಸದಾಚಾರ ಸಂಪನ್ನತೆ ಮೊದಲಾದವುಗಳಿಗೆ ಮಾರು ಹೋದ ಸಚಿವರು ಮಹಿಪತಿರಾಯರನ್ನು ತಮ್ಮ ಕರುಣಿಕನನ್ನಾಗಿ ನಿಯಮಿಸಿಕೊಂಡರು. ಹೀಗಾಗಿ ವೈದಿಕ ವೃತ್ತಿಯಲ್ಲಿ ಜೀವಿಸುತ್ತಿದ್ದ ರಾಯರಿಗೆ ಸರಕಾರಿಯ ಚಾಕರಿ ಅಂಟಿಕೊಂಡಿತು.
ಒಂದು ಸಲ ಬಾದಶಹರ ಲೆಕ್ಕಪತ್ರದಲ್ಲಿ ಬಿಕ್ಕಟ್ಟು ತಲೆದೋರಿತು. ಅವರು ಈ ಮಾತನ್ನು ಸಚಿವರಾದ ಖವಾಸ್‌ಖಾನರಲ್ಲಿಯೂ ಹೇಳಿದರು. ಆಗ ಖಾನ್ ಸಾಹೇಬರು ಮಹಿಪತಿರಾಯರನ್ನು ಬರಮಾಡಿಕೊಂಡು ರಾಜ್ಯದ ಲೆಕ್ಕ ಪತ್ರಗಳನ್ನು ಸರಿಪಡಿಸಿಕೊಡುವಂತೆ, ಹೇಳಿದರು. ಮಹಿಪತಿ ರಾಯರಿಗೆ ಗಾಬರಿ. ಇಂಥ ಪ್ರಮಾಣದ ಇಷ್ಟು ಹೊಣೆಗಾರಿಕೆಯ ಕೆಲಸವನ್ನು ಅವರೊಬ್ಬರೇ ಮಾಡಬೇಕಾಗಿತ್ತು. ಮನದಲ್ಲಿಯೇ ತಮ್ಮ ಕುಲದೇವರನ್ನು ಸ್ಮರಿಸಿ ಲೆಕ್ಕ ಪತ್ರದ ಒಂದೊಂದೇ ಕಡತವನ್ನು ಪರಿಶೀಲನೆ ಮಾಡುತ್ತ ಹೋದರು. ಕೊನೆಗೆ ತಪ್ಪು ಎಲ್ಲಿದೆ ಎಂಬುದು ಸ್ಪಷ್ಟವಾಗಿ ತಿಳಿಯಿತು. ಅದನ್ನು ಬಾದಶಹರಿಗೆ ತೋರಿಸಿದರು. ಅಹಮ್ಮದ್ ಆದಿಲ್‌ಶಹನಿಗೆ ಪರಮಾನಂದವಾಯಿತು. ಆತನು ಮಹಿಪತಿರಾಯರನ್ನು ಯೋಗ್ಯರೀತಿಯಿಂದ ಸನ್ಮಾನ ಮಾಡಿದ. ಅವರನ್ನು ತನ್ನಲ್ಲೆ ಕೆಲಸಕ್ಕೆ ಉಳಿಸಿಕೊಳ್ಳಬೇಕೆಂದು ಬಾದಶಹನಿಗೆ ಎನ್ನಿಸಿತು. ಖವಾಸ್‌ಖಾನರಿಗೆ ಹೇಳಿ ಅವರನ್ನು ಒಪ್ಪಿಸಿದ. ಮಹಿಪತಿರಾಯರನ್ನು ತನ್ನ ಆಪ್ತ ಸಚಿವರೆಂದು ನೇಮಿಸಿಕೊಂಡನು.
ಬೃಂದಾವನ
ಬೃಂದಾವನ ವಿಜಯಪುರ ಜಿಲ್ಲೆಯ ಕಾಖಂಡಕಿಯಲ್ಲಿದೆ.
ಜ್ಞಾನದ ನಡಿ ಬ್ಯಾರೆ ಸಮ್ಮರಿ
೧.ಆಧ್ಯಾತ್ಮದ ವಿದ್ಯೆ ಅಧ್ಯಕ್ಷಾಗಬೇಕು ಸಾಧ್ಯ ದ್ರುವ|ಪ|. ಕನ್ನಡಿಯೊಳಗಿನ ತಾಗಂಟು ಸನ್ನಿಧವಾಗುವದೆ ಕೈಗೊಟ್ಟು||ಅ.ಪ||.
ರಾಮನಗರ
ರಾಮನಗರ ಕರ್ನಾಟಕದ ಒಂದು ನಗರ, ಜಿಲ್ಲಾ ಕೇಂದ್ರ, ತಾಲೂಕು ಕೇಂದ್ರ, ಕಸಬಾ ಹೋಬಳಿಯ ಕೇಂದ್ರವಾಗಿದೆ. ಈ ಮೊದಲು ಬೆಂಗಳೂರು ಜಿಲ್ಲೆಯ ಭಾಗವಾಗಿದ್ದು 1986ರಲ್ಲಿ ಬೆಂಗಳೂರು ಗ್ರಾಮಾಂತರ ಪ್ರತ್ಯೇಕ ಜಿಲ್ಲೆಯಾಗಿ ರಚನೆಯಾಯಿತು. ನಂತರ 2007ರಲ್ಲಿ ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಭಾಗವಾಗಿದ್ದ ರಾಮನಗರ ಪ್ರತ್ಯೇಕ ಜಿಲ್ಲೆಯಾಯಿತು. ರಾಮನಗರವು ರೇಷ್ಮೆ ನಾಡು, ಕ್ಷೀರ ನಗರ, ಸಪ್ತಗಿರಿ ನಾಡು ಎಂದು ಖ್ಯಾತಿಗಳಿಸಿದೆ. ರಾಮನಗರ ತಾಲೂಕು ವಿಸ್ತೀರ್ಣ 630 ಚ.ಕಿ.ಮೀ ಹೊಂದಿದೆ.
ರಾಮನಗರ ನಗರ ಪ್ರದೇಶ ವ್ಯಾಪ್ತಿಯಲ್ಲಿ ರಾಮನಗರ, ಕೊತ್ತಿಪುರ, ಸಿಡ್ಲುಕಲ್ಲು, ಚನ್ನಮಾನಹಳ್ಳಿ, ಅರ್ಚಕರಹಳ್ಳಿ, ಐಜೂರು, ರಂಗರಾಯರ ದೊಡ್ಡಿ, ಬೋಳಪ್ಪನಹಳ್ಳಿ, ಚನ್ನೇನಹಳ್ಳಿ, ಕೇಶವಪುರ, ಚಾಮುಂಡಿಪುರ, ಜಿಗೇನಹಳ್ಳಿ, ರಾಯರದೊಡ್ಡಿ, ಕೆಂಪೇಗೌಡನ ದೊಡ್ಡಿ,ವಡೆರಹಳ್ಳಿ ಎಂಬ 15 ನಗರಗಳನ್ನು ಕೂಡಿ ರಾಮನಗರ ನಗರವಾಗಿದೆ.
ರಾಮನಗರ ಜಿಲ್ಲೆ 6 ತಾಲೂಕುಗಳನ್ನು ಹೊಂದಿದೆ ಅವುಗಳೆಂದರೆ ರಾಮನಗರ, ಚನ್ನಪಟ್ಟಣ, ಮಾಗಡಿ, ಕನಕಪುರ, ಕುಣಿಗಲ್, ಹಾರೋಹಳ್ಳಿಯನ್ನು 2020ರಲ್ಲಿ ನೂತನ ತಾಲೂಕು ಕೇಂದ್ರವಾಗಿ ಘೋಷಣೆಯಾಗಿದೆ.
ಬೇಡಿಕೆಯಿರುವ 5 ಹೊಸ ತಾಲೂಕುಗಳು ಕನಕಪುರ ತಾಲೂಕನ್ನು ವಿಭಜಿಸಿ ಹಾರೋಹಳ್ಳಿ ಮತ್ತು ಕೋಡಿಹಳ್ಳಿ ತಾಲೂಕು ರಚನೆ ಮಾಡಬೇಕು.
ರಾಮನಗರ ತಾಲೂಕನ್ನು ವಿಭಜಿಸಿ ಬಿಡದಿ ತಾಲೂಕು ರಚನೆ ಮಾಡಬೇಕು
ಮಾಗಡಿ ತಾಲೂಕನ್ನು ವಿಭಜಿಸಿ ಕುದೂರು ತಾಲೂಕು ರಚನೆ ಮಾಡಬೇಕು
ಕುಣಿಗಲ್ ತಾಲೂಕನ್ನು ವಿಭಜಿಸಿ ಹುಲಿಯೂರು ದುರ್ಗ ತಾಲೂಕು ರಚನೆ ಮಾಡಬೇಕು
ಕುಣಿಗಲ್ ತಾಲೂಕನ್ನು ರಾಮನಗರ ಜಿಲ್ಲೆಗೆ ಸೇರ್ಪಡೆ ಮಾಡಬೇಕು ರಾಮನಗರ ಜಿಲ್ಲೆಯ ಒಟ್ಟು ವಿಸ್ತೀರ್ಣ 4497 ಚ.ಕಿ.ಮೀ.
ರಾಮನಗರ ಜಿಲ್ಲೆಯ ಹೋಬಳಿಗಳು
ರಾಮನಗರ ಜಿಲ್ಲೆಯ ಹೋಬಳಿಗಳು ತಾಲ್ಲೂಕುವಾರು
ರಾಮನಗರ ಜಿಲ್ಲೆಯ ಕಲೆ
ರಾಮನಗರ ಜಿಲ್ಲೆಯು ವಿಶೇಷವಾಗಿ ಜಾನಪದ ಕಲೆಗೆ ಹೆಸರು ವಾಸಿಯಾದ ಜಿಲ್ಲೆ. ಇಲ್ಲಿ ಅನೇಕ ಪ್ರಕಾರದ ಜಾನಪದ ಕಲೆಗಳು ಅನಾವರಣಗೊಂಡಿವೆ. ಅದಕ್ಕಾಗಿಯೇ ವಿಶೇಷವಾಗಿ ಜಾನಪದ ಲೋಕವನ್ನು ಕಾಣಬಹುದು. ಜಾನಪದ ಕಲೆಗಳ ಸಂಗ್ರಹ ಇಲ್ಲಿದೆ. ಜಾನಪದ ಗಾಯನದಲ್ಲಿ ಬಾನಂದೂರು ಕೆಂಪಯ್ಯನವರು ಹೆಸರುವಾಸಿಯಾಗಿದ್ದಾರೆ. ಅನೇಕ ಹಳ್ಳಿಗಳಲ್ಲಿ ತಾಸು ಗಟ್ಟಲೆಯಲ್ಲದೆ, ದಿನಗಟ್ಟಲೆ ವಿವಿಧ ಕೆಲಸ ಕಾರ್ಯಗಳು, ಸಂಪ್ರದಾಯ ಆಚರಣೆಯ ಜಾನಪದ ವಿವಿಧ ಪ್ರಕಾರದ ಗೀತೆಗಳನ್ನು ಹಾಡುವ ಹಿರಿಯ ತಲೆಗಳು ಜಿಲ್ಲೆಯಲ್ಲಿವೆ. ಹಾಗೆಯೇ ಚನ್ನಪಟ್ಟಣದ ಗೊಂಬೆಗಳಿಗೆ ಪ್ರಸಿದ್ದಿಯಾಗಿದೆ.
ಉಲ್ಲೇಖಗಳು
<References/>
ಅಲೆಕ್ಸ್ ಫರ್ಗುಸನ್
ಸರ್ ಅಲೆಕ್ಸಾಂಡರ್ ಚಾಪ್ಮನ್ "ಅಲೆಕ್ಸ್" ಫರ್ಗುಸನ್,Kt, CBE, ಸರ್ ಅಲೆಕ್ಸ್ ಅಥವಾ ಫೆರ್ಗೀ ಎಂದೇ ಚಿರಪರಿಚಿತ (ಜನನ 31 ಡಿಸೆಂಬರ್ 1941, ಗ್ಲಾಸ್ಗೌದ ಗೋವನ್ ನಲ್ಲಿ). ಇವರು ಒಬ್ಬ ಸ್ಕಾಟಿಷ್ ಫುಟ್ಬಾಲ್ ತಂಡದ ವ್ಯವಸ್ಥಾಪಕ ಹಾಗು ಮಾಜಿ ಆಟಗಾರ, ಸದ್ಯಕ್ಕೆ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದ ವ್ಯವಸ್ಥಾಪಕ. ಅಲ್ಲಿ ತಂಡದ ಉಸ್ತುವಾರಿಯನ್ನು 1986ರಿಂದ ವಹಿಸಿದ್ದಾರೆ.ಫರ್ಗುಸನ್ ಅಬರ್ಡೀನ್ ತಂಡದ ವ್ಯವಸ್ಥಾಪಕರಾಗಿ ಅತ್ಯಂತ ಯಶಸ್ವಿ ಅವಧಿ ಪೂರೈಸುವುದಕ್ಕೆ ಮುಂಚಿತವಾಗಿ ಈಸ್ಟ್ ಸ್ಟಿರ್ಲಿಂಗ್ಶೈರ್ ಹಾಗು St. ಮಿರ್ರೆನ್ ತಂಡದ ವ್ಯವಸ್ಥಾಪಕ ಕಾರ್ಯ ನಿರ್ವಹಿಸುತ್ತಿದ್ದರು. ಸ್ಕಾಟ್‌ಲೆಂಡ್ ರಾಷ್ಟ್ರೀಯ ತಂಡಕ್ಕೆ - ಜಾಕ್ ಸ್ಟೀನ್ ನ ನಿಧನದಿಂದಾಗಿ ಅಲ್ಪಾವಧಿಗೆ ಹಂಗಾಮಿ ವ್ಯವಸ್ಥಾಪಕ ಕಾರ್ಯ ನಿರ್ವಹಿಸಿದರು - ಅವರನ್ನು ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದ ವ್ಯವಸ್ಥಾಪಕರನ್ನಾಗಿ ನವೆಂಬರ್ 1986ರಲ್ಲಿ ನೇಮಕ ಮಾಡಲಾಯಿತು.ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದ ವ್ಯವಸ್ಥಾಪಕರಾಗಿ 23 ವರ್ಷಗಳ ಕಾಲ ಕಾರ್ಯ ನಿರ್ವಹಿಸಿದರು. ಸರ್ ಮ್ಯಾಟ್ ಬಸ್ಬಿ ನಂತರ ಕ್ಲಬ್ ಇತಿಹಾಸದಲ್ಲಿ ಸುದೀರ್ಘ ಅವಧಿಗೆ ಸೇವೆ ಸಲ್ಲಿಸಿದ ಎರಡನೇ ವ್ಯವಸ್ಥಾಪಕರೆನಿಸಿದರು.ಹಾಲಿ ಲೀಗ್ ತಂಡದ ವ್ಯವಸ್ಥಾಪಕರಲ್ಲಿ ಅವರ ಕಾಲಾವಧಿಯು ಸುದೀರ್ಘವಾಗಿದೆ. ಈ ಅವಧಿಯಲ್ಲಿ, ಫರ್ಗುಸನ್ ಹಲವು ಪ್ರಶಸ್ತಿಗಳನ್ನು ಗಳಿಸಿದರು ಜೊತೆಗೆ ಹಲವು ದಾಖಲೆಗಳನ್ನು ತಮ್ಮ ಮಡಿಲಿಗೆ ಹಾಕಿಕೊಂಡರು. ಇದರಲ್ಲಿ ಬ್ರಿಟಿಶ್ ಫುಟ್ಬಾಲ್ ಇತಿಹಾಸದಲ್ಲಿ ಹಲವು ಬಾರಿ ವರ್ಷದ ತಂಡ ವ್ಯವಸ್ಥಾಪಕ ಎಂಬ ಪ್ರಶಸ್ತಿ ಸೇರಿದೆ. ಕಳೆದ 2008ರಲ್ಲಿ, ಒಂದಕ್ಕಿಂತ ಹೆಚ್ಚು ಬಾರಿ ಯುರೋಪಿಯನ್ ಕಪ್ ಗಳಿಸಿದ ಮೂರನೇ ಬ್ರಿಟಿಷ್ ವ್ಯವಸ್ಥಾಪಕ ಎನಿಸಿಕೊಂಡರು.ಇಂಗ್ಲಿಷ್ ಆಟಕ್ಕೆ ಅವರು ನೀಡಿದ ಕೊಡುಗೆಯನ್ನು ಪರಿಗಣಿಸಿ ಇಂಗ್ಲಿಷ್ ಫುಟ್ಬಾಲ್ ಹಾಲ್ ಆಫ್ ಫೇಮ್ ನ ಉದ್ಘಾಟನೆಗೆ ಸೇರ್ಪಡೆಯಾದವರಲ್ಲಿ ಒಬ್ಬರೆನಿಸಿದರು. ಕಳೆದ 1999ರಲ್ಲಿ ರಾಣಿ ಎಲಿಜಬತ್ IIಅವರಿಗೆ ನೈಟ್ ಪದವಿ ನೀಡಿದರು.ಕಳೆದ 1980ರ ದಶಕದ ಪೂರ್ವದಿಂದ ಮಧ್ಯಭಾಗದವರೆಗೂ ಅನೇಕ ಪ್ರಮುಖ ಟ್ಪೋಫಿಗಳಿಗೆ ನಗರದ ಫುಟ್ಬಾಲ್ ಕ್ಲಬ್ ಅನ್ನು ನಿರ್ವಹಿಸುವ ಮೂಲಕ ನಗರಕ್ಕೆ ನೀಡಿದ ಸೇವೆಯಿಂದಾಗಿ ಪ್ರಸಕ್ತ ಫ್ರೀಡಂ ಆಫ್ ದಿ ಸಿಟಿ ಆಫ್ ಅಬರ್ಡೀನ್ ಪದವಿಯನ್ನು ಹೊಂದಿದ್ದಾರೆ. = ಆರಂಭಿಕ ಜೀವನ == thumb|ಫರ್ಗುಸನ್ ಓಲ್ಡ್ ಟ್ರ್ಯಾಫೋರ್ಡ್ ನಲ್ಲಿ ಫರ್ಗುಸನ್ ನೌಕಾ ನಿರ್ಮಾಣದ ಸಂಸ್ಥೆಯಲ್ಲಿ ಪ್ಲೇಟರ್ ಸಹಾಯಕನಾಗಿ ಕೆಲಸ ಮಾಡುತ್ತಿದ್ದ ಅಲೆಕ್ಸಾಂಡರ್ ಬೀಟನ್ ಫರ್ಗುಸನ್ ಹಾಗೂ ಅವರ ಪತ್ನಿ ಮಾಜಿ ಎಲಿಜಬತ್ ಹಾರ್ಡಿಯ ಮಗ. ಅವರುಗೋವನ್ ನಲ್ಲಿರುವ ಶೀಲ್ಡ್ ಹಾಲ್ ರಸ್ತೆಯ ತಮ್ಮ ಅಜ್ಜಿಯ ಮನೆಯಲ್ಲಿ 31 ಡಿಸೆಂಬರ್ 1941ರಲ್ಲಿ ಜನಿಸಿದರು. ಆದರೆ 667, ಗೋವನ್ ರಸ್ತೆಯ ಒಂದು ವಟಾರದ ಮನೆಯಲ್ಲಿ ಬೆಳೆದರು (ನಂತರದಲ್ಲಿ ಕಟ್ಟಡವನ್ನು ನೆಲಸಮ ಮಾಡಲಾಯಿತು).ಅಲ್ಲಿ ಅವರು ತಮ್ಮ ತಂದೆ-ತಾಯಿ ಹಾಗು ಕಿರಿಯ ಸಹೋದರ ಮಾರ್ಟಿನ್ ಜೊತೆ ವಾಸಿಸುತ್ತಿದ್ದರು. ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಬ್ರೂಂಲೋನ್ ರೋಡ್ ಪ್ರೈಮರಿ ಸ್ಕೂಲ್ ಹಾಗು ನಂತರದ ಶಿಕ್ಷಣವನ್ನು ಗೋವನ್ ಹೈ ಸ್ಕೂಲ್ ನಲ್ಲಿ ಪಡೆದರು, ಜೊತೆಗೆ ರೇಂಜರ್ಸ್ ಫುಟ್ಬಾಲ್ ಕ್ಲಬ್‌ನ್ನು ಬೆಂಬಲಿಸಿದರು.
ಈಸ್ಟ್ ಸ್ಟರ್ಲಿಂಗ್‌ಶೈರ್
ಜೂನ್ 1974ರಲ್ಲಿ, ಈಸ್ಟ್ ಸ್ಟರ್ಲಿಂಗ್ ಶೈರ್ ತಂಡದ ವ್ಯವಸ್ಥಾಪಕರನ್ನಾಗಿ ನೇಮಿಸಲಾಯಿತು. ಆಗ ಅವರ ವಯಸ್ಸು ಕೇವಲ 32 ವರ್ಷ. ತಾತ್ಕಾಲಿಕ-ನೌಕರಿಯಾಗಿದ್ದ ಕಾರಣ ಅವರಿಗೆ ವಾರಕ್ಕೆ £40 ಹಣವನ್ನು ನೀಡಲಾಗುತ್ತಿತ್ತು, ಜೊತೆಗೆ ಆ ಸಮಯದಲ್ಲಿ ಕ್ಲಬ್ ಪರ ಒಬ್ಬನೇ ಒಬ್ಬ ಗೋಲ್ ಕೀಪರ್ ಕೂಡ ಇರಲಿಲ್ಲ. ಅವರು ತಕ್ಷಣವೇ ಒಬ್ಬ ಶಿಸ್ತು ಪಾಲಕನಾಗಿ ಖ್ಯಾತಿಯನ್ನು ಪಡೆದರು, ಜೊತೆಗೆ ಕ್ಲಬ್ ನ ಮುಂಚೂಣಿಯ ಆಟಗಾರ ಬಾಬ್ಬಿ ಮ್ಯಾಕ್ ಕಲ್ಲಿ ನಂತರ "ಫರ್ಗುಸನ್‌‌ಗೆ ಮುಂಚೆ ತಮಗೆ ಯಾರ ಬಗ್ಗೆಯೂ ಭಯವಿರಲಿಲ್ಲ. ಅವರು ಆರಂಭದಿಂದಲೂ ಹೆದರಿಕೆ ಹುಟ್ಟಿಸುತ್ತಿದ್ದರು" ಎಂದು ಹೇಳುತ್ತಾನೆ. ಆದಾಗ್ಯೂ,ಅವರ ತಂಡದ ಆಟಗಾರರು ಅವರ ಜಾಣ್ಮೆಯ ನಿರ್ಧಾರಗಳಿಗೆ ಮೆಚ್ಚುಗೆ ವ್ಯಕ್ತಪಡಿಸುತ್ತಾರೆ, ಜೊತೆಗೆ ಕ್ಲಬ್‌ನ ಫಲಿತಾಂಶಗಳು ಗಣನೀಯವಾಗಿ ಸುಧಾರಿಸಿತು.ಅದರ ಮುಂದಿನ ಅಕ್ಟೋಬರ್‌ನಲ್ಲಿ, ಫರ್ಗುಸನ್‌ರನ್ನು St. ಮಿರ್ರೆನ್ ತಂಡವನ್ನು ನಿರ್ವಹಿಸಲು ಆಹ್ವಾನಿಸಲಾಯಿತು.ಈ ತಂಡವು ಈಸ್ಟ್ ಸ್ಟಿರ್ಲಿಂಗ್ ಶೈರ್ ಗಿಂತ ಕಡಿಮೆ ಕ್ರಮಾಂಕವನ್ನು ಹೊಂದಿದ್ದರೂ, ಅವರ ಕ್ಲಬ್ ದೊಡ್ಡದಾಗಿತ್ತು. ಫರ್ಗುಸನ್ ಈಸ್ಟ್ ಸ್ಟರ್ಲಿಂಗ್ ಶೈರ್ ಎಡೆಗೆ ಸ್ವಲ್ಪ ನಿಷ್ಠೆಯ ಭಾವನೆ ವ್ಯಕ್ತಪಡಿಸಿದರೂಜಾಕ್ ಸ್ಟೀನ್ ರಿಂದ ಸಲಹೆ ಪಡೆದ ನಂತರ St. ಮಿರ್ರೆನ್ ತಂಡವನ್ನು ಸೇರಲು ನಿರ್ಧರಿಸಿದರು.
St. ಮಿರ್ರೆನ್
ಫರ್ಗುಸನ್ St. ಮಿರ್ರೆನ್ ತಂಡದ ವ್ಯವಸ್ಥಾಪಕರಾಗಿ 1974 ರಿಂದ 1978ರವರೆಗೂ ಕಾರ್ಯ ನಿರ್ವಹಿಸಿದರು. ಕೇವಲ 1,000 ಜನರು ವೀಕ್ಷಿಸುತ್ತಿದ್ದ ಕೆಳಾರ್ಧದ ಹಳೆಯ ಸೆಕೆಂಡ್ ಡಿವಿಷನ್ನಿಂದ ಫಸ್ಟ್ ಡಿವಿಷನ್ ಚಾಂಪಿಯನ್ಸ್ ಸ್ಥಾನಕ್ಕೆ 1977ರಲ್ಲಿ ತಂಡವನ್ನು ಏರಿಸುವುದರೊಂದಿಗೆ ಗಮನಾರ್ಹ ಬದಲಾವಣೆಯನ್ನು ತಂದರು. ಫುಟ್ಬಾಲ್ ಪ್ರತಿಭೆಗಳಾದ ಬಿಲ್ಲಿ ಸ್ಟಾರ್ಕ್, ಟೋನಿ ಫಿಟ್ಜ್ ಪ್ಯಾಟ್ರಿಕ್, ಲೆಕ್ಸ್ ರಿಚರ್ಡ್ಸನ್, ಫ್ರಾಂಕ್ ಮ್ಯಾಕ್ ಗಾರ್ವೆಯ್, ಬಾಬ್ಬಿ ರೀಡ್ ಹಾಗು ಪೀಟರ್ ವೀಇರ್ ಮುಂತಾದವರನ್ನು ಶೋಧಿಸುವ ಮೂಲಕ ಈ ಪರಿವರ್ತನೆ ಉಂಟುಮಾಡಿದರು. ಲೀಗ್‌ನಲ್ಲಿ ಗೆದ್ದ ತಂಡದ ಆಟಗಾರರ ಸರಾಸರಿ ವಯಸ್ಸು 19 ವರ್ಷವಾಗಿತ್ತು ಹಾಗು ತಂಡದ ನಾಯಕ ಫಿಟ್ಜ್ ಪ್ಯಾಟ್ರಿಕ್ 20 ವರ್ಷದ ಯುವಕನಾಗಿದ್ದ. St. ಮಿರ್ರೆನ್, ಫರ್ಗುಸನ್ ರನ್ನು ಕ್ಲಬ್ ನಿಂದ ವಜಾ ಮಾಡಿದ ಏಕೈಕ ತಂಡ. ಕ್ಲಬ್ ತಮ್ಮನ್ನು ತಪ್ಪಾಗಿ ವಜಾ ಮಾಡಿದ್ದರ ವಿರುದ್ಧ ಔದ್ಯೋಗಿಕ ನ್ಯಾಯ ಮಂಡಳಿಗೆ ದೂರು ಸಲ್ಲಿಸಿದರು. ಆದರೆ ಸೋಲನ್ನು ಅನುಭವಿಸುವುದರ ಜೊತೆಗೆ ಮೇಲ್ಮನವಿಗೆ ಅವಕಾಶ ಸಿಗಲಿಲ್ಲ. ಸಂಡೆ ಹೆರಾಲ್ಡ್ ನ ಬಿಲ್ಲಿ ಆಡಮ್ಸ್ ಮೇ 30, 1999ರಲ್ಲಿ ಬರೆದ ಲೇಖನದ ಪ್ರಕಾರ, ಅಧಿಕೃತ ಹೇಳಿಕೆಯಲ್ಲಿ ಫರ್ಗುಸನ್ ರನ್ನು ಹಲವಾರು ಒಪ್ಪಂದ ಭಂಗ ಮಾಡಿರುವುದಕ್ಕೆ ವಜಾ ಮಾಡಲಾಗಿತ್ತು. ಇದರಲ್ಲಿ ಆಟಗಾರರಿಗೆ ಅನಧಿಕೃತವಾಗಿ ಸಂಬಳವನ್ನು ನೀಡುವುದು ಸಹ ಸೇರಿತ್ತು. ಅವರನ್ನು ತಮ್ಮ ಕಚೇರಿಯ ಕಾರ್ಯದರ್ಶಿಗೆ ಬೆದರಿಸುವ ನಡವಳಿಕೆ ತೋರಿಸಿದರೆಂದು ಪ್ರತಿಆರೋಪ ಮಾಡಲಾಯಿತು. ಏಕೆಂದರೆ ಅವರು ಆಟಗಾರರ ಕೆಲವು ವೆಚ್ಚಗಳಿಗೆ ತೆರಿಗೆ ವಿನಾಯಿತಿ ನೀಡಬೇಕೆಂದು ಬಯಸಿದ್ದರು. ಅವರು ತಮ್ಮ ಕಾರ್ಯದರ್ಶಿಯೊಂದಿಗೆ ಆರು ವಾರಗಳ ಕಾಲ ಮಾತನಾಡಲಿಲ್ಲ, ಅವಳಿಂದ ಕೀಲಿಯನ್ನು ಕಸಿದುಕೊಂಡು ಅವಳೊಟ್ಟಿಗೆ 17 ವರ್ಷದ ಸಹಾಯಕನ ಮೂಲಕ ವ್ಯವಹರಿಸುತ್ತಿದ್ದರು. ನ್ಯಾಯಮಂಡಳಿಯು, ಫರ್ಗುಸನ್ "ಸಂಕುಚಿತ ಮನೋಭಾವ ಹೊಂದಿದ್ದಾರೆಂದು" ಹಾಗು "ಅಪಕ್ವ" ರೆಂದು ತೀರ್ಮಾನಿಸಿತು. ನ್ಯಾಯಮಂಡಳಿಯ ಸಭೆಯಲ್ಲಿ St. ಮಿರ್ರೆನ್ ತಂಡದ ಅಧ್ಯಕ್ಷ, ವಿಲ್ಲಿ ಟಾಡ್, ಫರ್ಗುಸನ್‌ರಿಗೆ "ತಂಡವನ್ನು ನಿರ್ವಹಿಸುವ ಸಾಮರ್ಥ್ಯ" ವಿಲ್ಲವೆಂದು ಹೇಳಿದರು.ಮೇ 31, 2008ರಲ್ಲಿ, ದಿ ಗಾರ್ಡಿಯನ್ ಫರ್ಗುಸನ್ ರನ್ನು ಮುಂಚಿನ ವರ್ಷಗಳಲ್ಲಿ ತಂಡದಿಂದ ವಜಾಗೊಳಿಸಿದ್ದ ಟಾಡ್ ಜೊತೆಗಿನ ಸಂದರ್ಶನವನ್ನು ಪ್ರಕಟಿಸಿತು( ಈಗ ಅವರಿಗೆ 87 ವರ್ಷ). ಅವರು ಫರ್ಗುಸನ್ ಒಪ್ಪಂದ ಮುರಿದು ಅಬರ್ಡೀನ್ ತಂಡದ ಸೇರ್ಪಡೆಗೆ ಒಪ್ಪಿಕೊಂಡಿದ್ದು ವಜಾಗೊಳಿಸಲು ಮುಖ್ಯ ಕಾರಣವೆಂದು ವಿವರಿಸಿದರು. ಫರ್ಗುಸನ್ ಡೈಲಿ ಮಿರ್ರರ್ ನ ಪತ್ರಕರ್ತ ಜಿಮ್ ರಾಡ್ಜರ್‌ಗೆ, ಅಬರ್ಡೀನ್ ತಂಡಕ್ಕೆ ಕಡೇಪಕ್ಷ ತನ್ನೊಂದಿಗೆ ಒಬ್ಬ ಸದಸ್ಯ ಬರಬೇಕೆಂದು ಕೇಳಿಕೊಂಡಿದ್ದಾಗಿ ಹೇಳುತ್ತಾರೆ. ಅವರು St. ಮಿರ್ರೆನ್ ಸಿಬ್ಬಂದಿಗೆ ತಾವು ತಂಡವನ್ನು ಬಿಡುತ್ತಿರುವ ಬಗ್ಗೆ ತಿಳಿದಿತ್ತೆಂದು ಹೇಳುತ್ತಾರೆ. ಟಾಡ್ ನಡೆದಿದ್ದರ ಬಗ್ಗೆ ವಿಷಾದ ವ್ಯಕ್ತಪಡಿಸಿದರು. ಆದರೆ ಅಬರ್ಡೀನ್ ತಂಡವು ಪರಿಹಾರ ಕುರಿತು ಚರ್ಚಿಸಲು ತಮ್ಮ ಕ್ಲಬ್ ನೊಟ್ಟಿಗೆ ಸಂಪರ್ಕ ಹೊಂದಲಿಲ್ಲವೆಂದು ಆರೋಪಿಸಿದರು.
ಆರಂಭಿಕ ನಿರಾಶೆ
ಫರ್ಗುಸನ್ ಅಬರ್ಡೀನ್ ತಂಡದ ವ್ಯವಸ್ಥಾಪಕರಾಗಿ ಜೂನ್ 1978ರಲ್ಲಿ ಸೇರ್ಪಡೆಯಾದರು. ಅವರು ಒಂದೇ ಒಂದು ಕ್ರೀಡಾ ಋತುವಿನಲ್ಲಿ ತಂಡದ ವ್ಯವಸ್ಥಾಪಕರಾಗಿದ್ದ ಬಿಲ್ಲಿ ಮ್ಯಾಕ್ ನಿಲ್ ರ ಸ್ಥಾನದ ಬದಲಿಗೆ ಬಂದರು. ಮೆಕ್‌ನಿಲ್‌ಗೆ ಸೆಲ್ಟಿಕ್ ತಂಡವನ್ನು ನಿರ್ವಹಿಸುವ ಅವಕಾಶ ದೊರೆತಿತ್ತು. ಅಬರ್ಡೀನ್, ಸ್ಕಾಟ್‌ಲೆಂಡ್‌ನ ಪ್ರಮುಖ ಕ್ಲಬ್ ಗಳಲ್ಲಿ ಒಂದೆನಿಸಿದ್ದರೂ, ತಂಡವು 1955ರಿಂದೀಚೆ ಯಾವುದೇ ಪಂದ್ಯದಲ್ಲಿ ಜಯಗಳಿಸಿರಲಿಲ್ಲ. ತಂಡವು ಪಂದ್ಯಾವಳಿಗಳಲ್ಲಿ ಚೆನ್ನಾಗಿ ಪ್ರದರ್ಶನವನ್ನು ನೀಡುತ್ತಿತ್ತಾದರೂ, ಹಿಂದಿನ ಡಿಸೆಂಬರ್‌ನಿಂದ ಯಾವುದೇ ಲೀಗ್ ಪಂದ್ಯದಲ್ಲಿ ಸೋತಿರಲಿಲ್ಲ. ಹಿಂದಿನ ಕ್ರೀಡಾ ಋತುವಿನಲ್ಲಿ ಲೀಗ್‌ನಲ್ಲಿ ಎರಡನೇ ಸ್ಥಾನವನ್ನು ಗಳಿಸಿತ್ತು. ಫರ್ಗುಸನ್ ನಾಲ್ಕು ವರ್ಷ ತಂಡದ ವ್ಯವಸ್ಥಾಪಕರಾಗಿ ಕೆಲಸ ಮಾಡಿದ್ದರೂ ಸಹ, ಕೆಲವು ಆಟಗಾರರಿಗಿಂತ ಹೆಚ್ಚು ವಯಸ್ಸಾಗಿರಲಿಲ್ಲ. ಜೊತೆಗೆ ಜೊಎ ಹಾರ್ಪರ್ ನಂತಹ ಕೆಲವು ಹಿರಿಯ ಆಟಗಾರರಿಂದ ಗೌರವವನ್ನು ಪಡೆಯುವಲ್ಲಿ ಅವರಿಗೆ ಕಷ್ಟವಾಗುತ್ತಿತ್ತು. ಕ್ರೀಡಾ ಋತುವು ಸರಿಯಾಗಿ ನಡೆಯಲಿಲ್ಲ, ಅಬರ್ಡೀನ್ ತಂಡವು ಸ್ಕಾಟಿಷ್ F.A. ಕಪ್ ನಲ್ಲಿ ಸೆಮಿ-ಫೈನಲ್ ಹಂತವನ್ನು ಹಾಗು ಲೀಗ್ ಕಪ್ ನಲ್ಲಿ ಫೈನಲ್ ಹಂತವನ್ನು ತಲುಪಿತು. ಆದರೆ ಎರಡೂ ಪಂದ್ಯಗಳಲ್ಲಿ ಸೋತು ಲೀಗ್‌ನಲ್ಲಿ ನಾಲ್ಕನೇ ಸ್ಥಾನ ಪಡೆಯಿತು.ಡಿಸೆಂಬರ್ 1979ರಲ್ಲಿ, ತಂಡವು ಮತ್ತೊಮ್ಮೆ ಲೀಗ್ ಕಪ್ ಫೈನಲ್‌ನಲ್ಲಿ ಸೋತಿತು. ಈ ಬಾರಿ ಮರುಪಂದ್ಯದ ನಂತರ ಡುಂಡಿ ಯುನೈಟೆಡ್ ತಂಡಕ್ಕೆ ಶರಣಾಯಿತು. ಫರ್ಗುಸನ್ ತಂಡದ ಸೋಲಿಗೆ ಜವಾಬ್ದಾರಿಯನ್ನು ವಹಿಸಿಕೊಳ್ಳುವುದರ ಜೊತೆಗೆ ಮರುಪಂದ್ಯದಲ್ಲಿ ತಂಡಕ್ಕೆ ಬದಲಾವಣೆಯನ್ನು ಮಾಡಬೇಕಿತ್ತೆಂದು ಒಪ್ಪಿಕೊಳ್ಳುತ್ತಾರೆ.
ಅಂತಿಮವಾಗಿ ದೊರೆತ ರಜತ ಕಿರೀಟ
ಅಬರ್ಡೀನ್ ತಂಡವು ಆ ಋತುವಿನಲ್ಲಿ ಕಳಪೆ ಪ್ರದರ್ಶನದೊಂದಿಗೆ ಪ್ರಾರಂಭ ಮಾಡಿತು. ಆದರೆ ಹೊಸ ವರ್ಷದಲ್ಲಿ ತಂಡದಲ್ಲಿ ಗಮನಾರ್ಹವಾದ ಸುಧಾರಣೆಯಾಗುವುದರ ಜೊತೆಗೆ ಆ ಕ್ರೀಡಾ ಋತುವಿನ ಫೈನಲ್ ಪಂದ್ಯದಲ್ಲಿ 5-0 ಅಂಕಗಳೊಂದಿಗೆ ಸ್ಕಾಟಿಷ್ ಲೀಗ್ ಗೆದ್ದುಕೊಂಡಿತು. ಹದಿನೈದು ವರ್ಷದಲ್ಲಿ ಇದೆ ಮೊದಲ ಬಾರಿಗೆ ರೇಂಜರ್ಸ್ ಅಥವಾ ಸೆಲ್ಟಿಕ್ ತಂಡಕ್ಕೆ ದೊರಕದ ಜಯ ಅಬರ್ಡೀನ್ ತಂಡಕ್ಕೆ ಈ ಪಂದ್ಯಾವಳಿಯಲ್ಲಿ ದೊರೆಯಿತು. ತಮ್ಮ ತಂಡದ ಆಟಗಾರರು ತಮ್ಮ ಬಗ್ಗೆ ಗೌರವದ ಭಾವನೆ ಹೊಂದಿದ್ದಾರೆಂದು ಅವರು ಭಾವಿಸಿದರು. ನಂತರ ಹೇಳಿದರು "ಆ ಸಾಧನೆಯು ನಮ್ಮಲ್ಲಿ ಏಕತೆ ಉಂಟುಮಾಡಿತು. ಅಂತಿಮವಾಗಿ ಆಟಗಾರರು ನನ್ನಲ್ಲಿ ನಂಬಿಕೆ ಇಟ್ಟರು". ಹಾಗಿದ್ದರು ಸಹ ಅವರೊಬ್ಬ ಕಟ್ಟುನಿಟ್ಟಿನ ಶಿಸ್ತುಪಾಲಕರಾಗಿದ್ದರು ಜೊತೆಗೆ ಅವರ ಆಟಗಾರರು ಅವರನ್ನು ಫ್ಯುಅರಿಅಸ್ ಫೆರ್ಗಿ (ಕ್ರೋಧಾವಿಷ್ಟ ಫೆರ್ಗಿ) ಎಂಬ ಅಡ್ಡ ಹೆಸರಿನಿಂದ ಕರೆಯುತ್ತಿದ್ದರು. ಜಾನ್ ಹೆವಿಟ್ಟ್ ಎಂಬ ಆಟಗಾರ ಸಾರ್ವಜನಿಕ ರಸ್ತೆಯಲ್ಲಿ ತಮ್ಮ ವಾಹನವನ್ನು ಹಿಂದಿಕ್ಕಿದ್ದಕ್ಕಾಗಿ ದಂಡವನ್ನು ಹೇರುವುದರ ಜೊತೆಗೆ, ಆಟದ ಮೊದಲಾರ್ಧದಲ್ಲಿ ಕಳಪೆ ಪ್ರದರ್ಶನದ ನಂತರ ಆಟಗಾರನೊಬ್ಬನ ಮೇಲೆ ಚಹಾದ ಪಾತ್ರೆಯನ್ನು ಎಸೆದಿದ್ದರು. ಅವರು ಅಬರ್ಡೀನ್ ಪಂದ್ಯಗಳ ವಾತಾವರಣದ ಬಗ್ಗೆ ಅಸಮಾಧಾನ ಹೊಂದಿದ್ದರು, ಜೊತೆಗೆ ತಂಡವನ್ನು ಹುರಿದುಂಬಿಸುವ ಉದ್ದೇಶದಿಂದ, ಸ್ಕಾಟಿಷ್ ಮಾಧ್ಯಮವನ್ನು ಗ್ಲಾಸ್ಗೊ ಕ್ಲಬ್‌ಗಳ ಪರವಾಗಿ ಪಕ್ಷಪಾತಿಯಾಗಿದೆ ಎಂದು ಆರೋಪಿಸಿ 'ಮುತ್ತಿಗೆಯ ಮನಸ್ಥಿತಿ'ಯನ್ನು ಉದ್ದೇಶಪೂರ್ವಕವಾಗಿ ಸೃಷ್ಟಿಸಿದರು. ತಂಡವು 1982ರಲ್ಲಿ ಸ್ಕಾಟಿಷ್ ಕಪ್ ಗೆಲ್ಲುವುದರೊಂದಿಗೆ ವಿಜಯ ಯಾತ್ರೆಯನ್ನು ಮುಂದುವರೆಸಿತು. ಫರ್ಗುಸನ್ ರನ್ನು ವೂಲ್ವ್ಸ್ ತಂಡದ ವ್ಯವಸ್ಥಾಪಕರಾಗಿ ಕಾರ್ಯ ನಿರ್ವಹಿಸಲು ಆಹ್ವಾನಿಸಲಾಯಿತು ಆದರೆ ವೂಲ್ವ್ಸ್ ತಂಡವು ತೊಂದರೆಯಲ್ಲಿರುವ ಕಾರಣದಿಂದ ಅವರು ಈ ಆಮಂತ್ರಣವನ್ನು ತಿರಸ್ಕರಿಸುತ್ತಾರೆ ಹಾಗು " ಅಬರ್ಡೀನ್ ತಂಡದಲ್ಲಿ ಅವರ ಬಯಕೆಗಳು ಅರ್ಧದಷ್ಟೂ ನೆರವೇರಿಲ್ಲ".
ಕ್ಯಾಂಟೋನ ಹಾಗು ಮೊದಲ ಲೀಗ್ ಪ್ರಶಸ್ತಿ
ಆದಾಗ್ಯೂ ಯುನೈಟೆಡ್ ತಂಡದ ಲೀಗ್ ನ ಸ್ಥಿತಿಯು 1990–91 ರಲ್ಲಿ ಬಹುಮಟ್ಟಿಗೆ ಸುಧಾರಣೆಯಾದರೂ ತಂಡದಲ್ಲಿ ಪರಸ್ಪರ ಹೊಂದಾಣಿಕೆಯಿಲ್ಲದ ಕಾರಣ ಆರನೇ ಸ್ಥಾನವನ್ನು ಪಡೆಯಿತು. ಹಿಂದಿನ ಕ್ರೀಡಾ ಋತುವಿನಲ್ಲಿ FA ಕಪ್ ಫೈನಲ್ ಪಂದ್ಯದಲ್ಲಿ ಜಯವನ್ನು ಗಳಿಸಿದ್ದರೂ ಸಹ, ಕೆಲವರಿಗೆ ಯಶಸ್ಸು ಗಳಿಸುವುದರಲ್ಲಿ ಫರ್ಗುಸನ್‌ರ ಸಾಮರ್ಥ್ಯದ ಬಗ್ಗೆ ಸಂದೇಹವಿತ್ತು. ಏಕೆಂದರೆ ಬಸ್ಬಿಯ ನಂತರ ಎಲ್ಲ ತಂಡ ವ್ಯವಸ್ಥಾಪಕರು - ಲೀಗ್ ಪ್ರಶಸ್ತಿಯನ್ನು ಗೆಲ್ಲುವಲ್ಲಿ ವಿಫಲರಾಗಿದ್ದರು. ತಂಡವು ಲೀಗ್ ಕಪ್ ನಲ್ಲಿ ಶೆಫ್ಫೀಲ್ಡ್ ವೆಡ್‌ನೆಸ್‌ಡೆ ತಂಡಕ್ಕೆ 1-0 ಅಂಕಗಳಿಂದ ಪರಾಭವಗೊಳ್ಳುವುದರ ಮೂಲಕ ರನ್ನರ್ಸ್ ಅಪ್ ಪಡೆಯಿತು. ತಂಡವು ಯುರೋಪಿಯನ್ ಕಪ್ ವಿನ್ನರ್ಸ್ ಕಪ್ನ ಫೈನಲ್ಸ್ ತಲುಪುವುದರ ಜೊತೆಗೆ ಆ ಕ್ರೀಡಾ ಋತುವಿನ ಸ್ಪಾನಿಶ್ ಚಾಂಪಿಯನ್ಸ್ ಬಾರ್ಸಿಲೋನ ತಂಡವನ್ನು 2-1 ಅಂಕಗಳಿಂದ ಸೋಲಿಸಿತು. ಪಂದ್ಯದ ನಂತರ, ಫರ್ಗುಸನ್ ಯುನೈಟೆಡ್ ತಂಡವು ಮುಂದಿನ ಕ್ರೀಡಾ ಋತುವಿನಲ್ಲಿ ಪಂದ್ಯಾವಳಿಯನ್ನು ಗೆಲ್ಲುವುದಾಗಿ ಪ್ರತಿಜ್ಞೆ ಮಾಡಿದರು. ಕಳೆದ 1991ರ ಕ್ರೀಡಾ ಋತುವಿನ ಕೊನೆಯಲ್ಲಿ, ಫರ್ಗುಸನ್ ರ ಸಹಾಯಕ ಆರ್ಚಿ ನಾಕ್ಸ್ ಗ್ಲಾಸ್ಗೌ ರೇಂಜರ್ಸ್ ತಂಡಕ್ಕೆ ವರ್ಗಾವಣೆ ಮಾಡಿಕೊಳ್ಳುವುದರ ಜೊತೆಗೆ ವಾಲ್ಟರ್ ಸ್ಮಿತ್ ಗೆ ಸಹಾಯಕನಾದ. ಫರ್ಗುಸನ್ ಯುವ ತಂಡದ ತರಬೇತುದಾರ ಬ್ರಯಾನ್ ಕಿಡ್ ನನ್ನು ನಾಕ್ಷ್‌ಗೆ ಬದಲಿಯಾಗಿ ತಮ್ಮ ಸಹಾಯಕ ತಂಡ ವ್ಯವಸ್ಥಾಪಕನಾಗಿ ಬಡ್ತಿ ನೀಡಿದರು.ಕಳೆದ 1991–92 ಕ್ರೀಡಾ ಋತುವು ಫರ್ಗುಸನ್‌ರ ನಿರೀಕ್ಷೆಯ ಮಟ್ಟವನ್ನು ತಲುಪಲಿಲ್ಲ, ಫರ್ಗುಸನ್, "ಮಾಧ್ಯಮದಲ್ಲಿ ಕೆಲವರು ತಮ್ಮ ತಪ್ಪುಗಳು ತಂಡದ ದುರವಸ್ಥೆಗೆ ದಾರಿ ಮಾಡಿಕೊಟ್ಟಿತು ಎಂದು ಭಾವಿಸಿದ್ದಾರೆ" ಎಂದು ಹೇಳಿದರು. ಯುನೈಟೆಡ್ ತಂಡವು ಲೀಗ್ ಕಪ್ ಹಾಗು ಸೂಪರ್ ಕಪ್ ಎರಡನ್ನು ಮೊದಲ ಬಾರಿಗೆ ಗೆದ್ದುಕೊಂಡಿತು, ಆದರೆ ಆ ಕ್ರೀಡಾ ಋತುವಿನಲ್ಲಿ ಪಟ್ಟಿಯಲ್ಲಿ ಅಗ್ರ ಸ್ಥಾನದಲ್ಲಿದ್ದರೂ ಲೀಗ್ ಪ್ರಶಸ್ತಿ ಗಾಗಿ ನಡೆದ ಪಂದ್ಯಾವಳಿಯಲ್ಲಿ ತಮ್ಮ ಎದುರಾಳಿಗಳಾದ ಲೀಡ್ಸ್ ಯುನೈಟೆಡ್ ತಂಡಕ್ಕೆ ಶರಣಾಗಬೇಕಾಯಿತು. ಫರ್ಗುಸನ್, ಲುಟನ್ ಟೌನ್ ತಂಡದ ಮೈಕ್ಕ್ ಹಾರ್ಫೋರ್ಡ್ ರನ್ನು ತಮ್ಮ ತಂಡಕ್ಕೆ ಕರೆತರುವಲ್ಲಿ ವಿಫಲರಾದ ಕಾರಣಕ್ಕೆ ಯುನೈಟೆಡ್ ಲೀಗ್‌ ಬಲಿಕೊಡಬೇಕಾಯಿತೆಂದು ಭಾವಿಸಿದರು. ಜೊತೆಗೆ ಮುಂದಿನ ಕ್ರೀಡಾ ಋತುವಿನಲ್ಲಿ ಪಂದ್ಯವನ್ನು ಗೆಲ್ಲಬೇಕಾದರೆ ತಂಡದಲ್ಲಿ "ಒಂದು ಹೆಚ್ಚುವರಿ ಆಯಾಮ" ವನ್ನು ನೀಡಬೇಕಾದ ಅವಶ್ಯಕತೆಯಿದೆಯೆಂದು ಹೇಳಿದರು. ಕಳೆದ 1992ರ ಕ್ರೀಡಾ ಋತುವಿನ ಅಂತ್ಯದಲ್ಲಿ, ಫರ್ಗುಸನ್ ಒಬ್ಬ ಹೊಸ ಸ್ಟ್ರೈಕರ್(ಗೋಲು ಹೊಡೆಯುವವ) ಗೆ ಹುಡುಕಾಟ ನಡೆಸಿದರು. ಅವರು ಸೌತ್ಆಮ್ಪ್ಟನ್ ತಂಡದ ಅಲನ್ ಶೆಅರೆರ್ ಜತೆ ಒಪ್ಪಂದಕ್ಕೆ ಪ್ರಯತ್ನ ನಡೆಸಿದರು, ಆದರೆ ಈ ಆಟಗಾರ ಬ್ಲಾಕ್ ಬರ್ನ್ ರೋವೆರ್ಸ್ ತಂಡದ ಪಾಲಾದರು. ಅಂತಿಮವಾಗಿ, 23 ವರ್ಷದ ಕೇಂಬ್ರಿಜ್ ಯುನೈಟೆಡ್ ತಂಡದ ಸ್ಟ್ರೈಕರ್ ಡಿಓನ್ ಡಬ್ಲಿನ್ ಗೆ £1 ದಶಲಕ್ಷ ಪಾವತಿ ಮಾಡಿದರು - ಬೇಸಿಗೆಯಲ್ಲಿ ಮಾಡಿಕೊಂಡ ಏಕೈಕ ಹಾಗು ಪ್ರಮುಖ ಒಪ್ಪಂದ ಇದಾಗಿತ್ತು.ಕಳೆದ 1992-93 ಕ್ರೀಡಾ ಋತು ವು ಮಂದ ಗತಿಯಲ್ಲಿ ಪ್ರಾರಂಭವಾಯಿತು( ನವೆಂಬರ್ ತಿಂಗಳ ಪ್ರಾರಂಭದಲ್ಲಿ ಅವರು 22 ಸ್ಥಾನಗಳಲ್ಲಿ 10ನೇ ಸ್ಥಾನವನ್ನು ಪಡೆದಿದ್ದರು). ಇದು ಯುನೈಟೆಡ್ ತಂಡವು ಲೀಗ್ ಪ್ರಶಸ್ತಿಯನ್ನು ಗಳಿಸುವಲ್ಲಿ ಮತ್ತೊಮ್ಮೆ ವಿಫಲವಾಗುವಂತೆ ಕಂಡು ಬರುತ್ತಿತ್ತು (ಈ ಬಾರಿ ಪ್ರೀಮಿಯರ್ ಲೀಗ್). ಆದರೆ, ಲೀಡ್ಸ್ ಯುನೈಟೆಡ್ ತಂಡದಿಂದ £1.2 ದಶಲಕ್ಷಕ್ಕೆ ಫ್ರೆಂಚ್ ಸ್ಟ್ರೈಕರ್ ಎರಿಕ್ ಕ್ಯಾಂಟೋನ ನ ಖರೀದಿಯ ನಂತರ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದ ಭವಿಷ್ಯ ಹಾಗು ತಂಡದ ವ್ಯವಸ್ಥಾಪಕರಾಗಿ ಫರ್ಗುಸನ್‌ರ ಸ್ಥಾನ ಎರಡೂ ಉಜ್ವಲವಾಗುವಂತೆ ಕಂಡು ಬಂದಿತು. ಕ್ಯಾಂಟೋನ, ಮಾರ್ಕ್ ಹುಗ್ಹೆಸ್ ಜೊತೆಗೂಡಿ ಒಂದು ಪ್ರಬಲ ಸಹಯೋಗವನ್ನು ರೂಪಿಸಿಕೊಂಡು ಕ್ಲಬ್‌ಗೆ ಅಗ್ರ ಸ್ಥಾನ ದೊರಕಿಸಿಕೊಟ್ಟ. ಇದರೊಂದಿಗೆ ಯುನೈಟೆಡ್ ತಂಡವು 26 ವರ್ಷಗಳಿಂದ ಸತತವಾಗಿ ಲೀಗ್ ಚಾಂಪಿಯನ್ ಶಿಪ್ ಕಾಯುವಿಕೆಯನ್ನು ಅಂತ್ಯಗೊಳಿಸುವುದರ ಜೊತೆಗೆ ಪ್ರೀಮಿಯರ್ ಲೀಗ್ ಚಾಂಪಿಯನ್ಸ್ ಅನ್ನು ಗಳಿಸಿದ ಮೊದಲ ತಂಡವನ್ನಾಗಿ ಮಾಡಿದ. ಯುನೈಟೆಡ್ ತಂಡವು 10 ಅಂಕಗಳ ಅಂತರದಿಂದ ರನ್ನರ್ಸ್‌ಅಪ್ ತಂಡವಾಗಿ ಹೊರಹೊಮ್ಮಿದ ಆಸ್ಟನ್ ವಿಲ್ಲ ತಂಡವನ್ನು ಸೋಲಿಸುವುದರ ಜೊತೆಗೆ ಚಾಂಪಿಯನ್ಸ್ ಆಗಿ ಹೊರಹೊಮ್ಮಿದರು. ಆಸ್ಟನ್‌ವಿಲ್ಲಾ 2 ಮೇ 1993ರಲ್ಲಿ ಓಲ್ಡ್ ಹಾಮ್ ನಲ್ಲಿ 1-0 ಅಂತರದಿಂದ ಸೋಲುವುದರೊಂದಿಗೆ ಯುನೈಟೆಡ್ ಪ್ರಶಸ್ತಿಯನ್ನು ಬಾಚಿಕೊಂಡಿತು. ಅಲೆಕ್ಸ್ ಫರ್ಗುಸನ್ ರನ್ನು ಲೀಗ್ ವ್ಯವಸ್ಥಾಪಕರ ಒಕ್ಕೂಟವು ವರ್ಷದ ತಂಡ ವ್ಯವಸ್ಥಾಪಕ ಎಂದು ಆಯ್ಕೆ ಮಾಡಿತು.
ಮೂರು ಗೆಲುವು
ಫರ್ಗುಸನ್, 1997–98 ಕ್ರೀಡಾ ಋತುವಿನ ಸ್ಪರ್ಧೆಗಾಗಿ ಯುನೈಟೆಡ್ ತಂಡದ ಸವಾಲಿಗೆ ಚೇತರಿಕೆ ನೀಡಲು, 31 ವರ್ಷದ ಇಂಗ್ಲೆಂಡ್ ಸ್ಟ್ರೈಕರ್ (ಗೋಲು ಹೊಡೆಯುವವ) ಟೆಡ್ಡಿ ಶೇರಿಂಗ್ಹಾಮ್ ಹಾಗು ಡಿಫೆನ್ಡರ್(ರಕ್ಷಕ)ಹೆನ್ನಿಂಗ್ ಬರ್ಗ್ ಎಂಬ ಇಬ್ಬರು ಆಟಗಾರರ ಜೊತೆ ಒಪ್ಪಂದ ಮಾಡಿಕೊಂಡರು. ಆದಾಗ್ಯೂ, ಆ ಕ್ರೀಡಾ ಋತುವು ಟ್ರೋಫಿರಹಿತವಾಗಿ ಮುಕ್ತಾಯ ಕಂಡಿತು. ಫ್ರೆಂಚ್ ವ್ಯವಸ್ಥಾಪಕ ಅರ್ಸೇನೆ ವೆಂಜರ್ನ ಮಾರ್ಗದರ್ಶನದಲ್ಲಿ ಅರ್ಸೆನಲ್ ತಂಡವು ಪ್ರೀಮಿಯರ್ ಲೀಗ್‌ನ್ನು ಗೆದ್ದಿತು. ಈತ ಫರ್ಗುಸನ್ ಜೊತೆ ಒಂದು ದೀರ್ಘಕಾಲದ ಪ್ರತಿಸ್ಪರ್ಧೆಯನ್ನು ಪ್ರಾರಂಭಿಸಿದ. ಕಳೆದ 1998ರ ಬೇಸಿಗೆಯಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡಕ್ಕೆ ಸ್ಟ್ರೈಕರ್ ದ್ವೈಟ್ ಯೋರ್ಕೆ, ಡಚ್ ಡಿಫೆನ್ಡರ್ ಜಾಪ್ ಸ್ಟಂ ಹಾಗು ಸ್ವೀಡಿಶ್ ವಿಂಗರ್ ಜೆಸ್ಪರ್ ಬ್ಲೊಂಕ್ವಿಸ್ಟ್ ಸೇರ್ಪಡೆಯಾದರು.ಡಿಸೆಂಬರ್ 1998ರಲ್ಲಿ, ಫರ್ಗುಸನ್ ರ ಸಹಾಯಕ ಬ್ರಯಾನ್ ಕಿಡ್, ಬ್ಲಾಕ್ ಬರ್ನ್ ರೋವರ್ಸ್ ತಂಡವನ್ನು ನಿರ್ವಹಿಸಬೇಕೆಂಬ ಪ್ರಸ್ತಾಪಕ್ಕೆ ಒಪ್ಪಿಕೊಂಡು ತನ್ನ ಬದಲಿಗೆ ಡೆರ್ಬಿ ಕೌಂಟಿ ತಂಡದ ಸ್ಟೀವ್ ಮ್ಯಾಕ್ ಕ್ಲಾರೆನ್ ನನ್ನು ಉತ್ತರಾಧಿಕಾರಿಯಾಗಿ ನೇಮಕ ಮಾಡಿದ. ವ್ಯಂಗ್ಯವೆಂದರೆ, ಯುನೈಟೆಡ್ ತಂಡವು 0-0 ಅಂಕಗಳಿಂದ ಪಂದ್ಯವನ್ನು ಸಮ ಮಾಡಿಕೊಂಡ ಹಿನ್ನೆಲೆಯಲ್ಲಿ ಕಿಡ್ಸ್ ತಂಡವನ್ನು ಲೀಗ್ ಕ್ರೀಡಾ ಋತುವಿನ ಉಪಾಂತ ಪಂದ್ಯದಲ್ಲಿ ಕೆಳವಿಭಾಗಕ್ಕೆ ವರ್ಗಾಯಿಸಲಾಯಿತು. 1998–99ರಲ್ಲಿ ಕ್ಲಬ್ ಅಭೂತಪೂರ್ವವಾಗಿ ಪ್ರೀಮಿಯರ್ ಲೀಗ್ ಪ್ರಶಸ್ತಿ, FA ಕಪ್ ಹಾಗು ಚಾಂಪಿಯನ್ಸ್ ಲೀಗ್ ತ್ರಿವಳಿ ಪ್ರಶಸ್ತಿಗಳನ್ನು ಪಡೆಯಿತು.ಕ್ರೀಡಾ ಋತುವು ಅತ್ಯಂತ ಪರಿಣಾಮಕಾರಿಯಾದ ಪಂದ್ಯಗಳನ್ನು ಒಳಗೊಂಡಿತ್ತು. ಚಾಂಪಿಯನ್ಸ್ ಲೀಗ್ ಸೆಮಿ ಫೈನಲ್ ನ ಎರಡನೇ ಸುತ್ತಿನಲ್ಲಿ, ಯುನೈಟೆಡ್ ತಂಡವು ಜುವೆನ್ಟುಸ್ ಗೆ ಎರಡು ಗೋಲುಗಳನ್ನು ಹೊಡೆಯಲು ಅವಕಾಶ ಮಾಡಿಕೊಟ್ಟಿತು; ಆದಾಗ್ಯೂ, ಅಮಾನತಿನ ಮೂಲಕ ಫೈನಲ್ ಪಂದ್ಯ ತಪ್ಪಿಹೋದ ರೋಯ್ ಕೆಅನೆ ಯಿಂದ ಸ್ಫೂರ್ತಿ ಪಡೆದ ತಂಡವು ಜುವೆನ್ಟುಸ್ ತಂಡವನ್ನು 3-2 ಅಂಕಗಳಿಂದ ಪರಾಭವಗೊಳಿಸಿ 1968ರಿಂದೀಚೆಗೆ ತಮ್ಮ ಮೊದಲ ಯುರೋಪಿಯನ್ ಕಪ್‌ ಪೈನಲ್ ಪಂದ್ಯವನ್ನು ಗೆದ್ದಿತು. FA ಕಪ್ ನ ಸೆಮಿಫೈನಲ್ ನಲ್ಲಿ, ಯುನೈಟೆಡ್ ತಂಡವು ತಮ್ಮ ನಿಕಟ ಪ್ರತಿಸ್ಪರ್ಧಿಗಳಾದ ಅರ್ಸೆನಲ್ ತಂಡದ ಜೊತೆ ಸ್ಪರ್ಧೆಗಿಳಿಯಿತು. ಪಂದ್ಯದಲ್ಲಿ ಕೀನೆಯನ್ನು ಹೊರಗಟ್ಟಿದಾಗ ಹಾಗೂ ಆರ್ಸೆನಲ್ ತಂಡಕ್ಕೆ ಕಡೆ-ಕ್ಷಣದ ಪೆನಾಲ್ಟಿ ಲಭಿಸಿದಾಗ ತಂಡವು ಸೋಲುವ ಹಂತವನ್ನು ತಲುಪಿದಂತೆ ಕಂಡುಬಂತು. ಪೀಟರ್ ಸ್ಚ್ಮೆಇಚೆಲ್ ಪೆನಾಲ್ಟಿಯಿಂದ ತಂಡವನ್ನು ಪಾರು ಮಾಡಿದ, ಹಾಗು ಹೆಚ್ಚುವರಿ ಸಮಯದಲ್ಲಿ ರಯಾನ್ ಗಿಗ್ಸ್ ಆಟದ ಮೈದಾನದುದ್ದಕ್ಕೂ ಓಡಿ ಗೋಲನ್ನು ಗಳಿಸಿದ. ಬಹುಶಃ ಅವನ ವೃತ್ತಿ ಜೀವನದ ಅತ್ಯಂತ ಸ್ಮರಣೀಯ ಗೋಲು ಇದಾಗಿದೆ. ಇದರೊಂದಿಗೆ ತಂಡವು ಪಂದ್ಯದಲ್ಲಿ ಜಯ ಗಳಿಸಿತು. ನಂತರ ತಂಡವು ನ್ಯೂಕ್ಯಾಸಲ್ ಯುನೈಟೆಡ್ ತಂಡವನ್ನು ವೆಮ್ಬ್‌ಲೇ ಯಲ್ಲಿ 2-0 ಅಂಕಗಳಿಂದ FA ಕಪ್ ಫೈನಲ್ ನಲ್ಲಿ ಪರಾಭವಗೊಳಿಸಿತು. ತಂಡದ ಗೆಲುವಿಗೆ ಟೆಡ್ಡಿ ಶೇರಿಂಗ್ಹಾಮ್ ಹಾಗು ಪಾಲ್ ಸ್ಕ್ಹೊಲೆಸ್ ಅಭಿನಂದನೀಯರು. ಯುರೋಪಿಯನ್ ಗೆಲುವು ಎಲ್ಲದಕ್ಕಿಂತ ಅತ್ಯಂತ ವಿಸ್ಮಯಕಾರಿಯಾಗಿತ್ತು. ಬಾರ್ಸಿಲೋನಾದ ನೌ ಕ್ಯಾಂಪ್ ನಲ್ಲಿ ನಡೆದ ಪಂದ್ಯದಲ್ಲಿ ಮರಿಒ ಬಸ್ಲರ್ ನ ಫ್ರೀಕಿಕ್(ಮುಕ್ತ ಹೊಡೆತ)ನಿಂದಾಗಿ 90ನೇ ನಿಮಿಷದಲ್ಲಿ ಬಯೇರ್ನ್ ಮ್ಯೂನಿಚ್ ತಂಡಕ್ಕಿಂತ 1-0 ಅಂಕಗಳಿಂದ ಹಿಂದೆ ಉಳಿದಿತ್ತು. ಆದರೆ ಆಟದ ತೀರ್ಪುಗಾರ ಪೈರ್‌ಲುಗಿ ಕಾಲ್ಲಿನ 3 ನಿಮಿಷಗಳ ನಷ್ಟದ ಸಮಯಕ್ಕೆ ಅವಕಾಶ ಮಾಡಿಕೊಟ್ಟಾಗ, ಬದಲಿ ಆಟಗಾರ, ಟೆಡ್ಡಿ ಶೇರಿಂಗ್ಹಾಮ್ ಗೋಲು ಸಮಗೊಳಿಸಿದಾಗ ಹೆಚ್ಚುವರಿ ಸಮಯ ಖಾತ್ರಿಯಾಯಿತು. ಆದರೆ ಗಡಿಯಾರದಲ್ಲಿ ಕೆಲವೇ ಕೆಲವು ಸೆಕೆಂಡ್‌ಗಳು ಬಾಕಿಯಿರುವಂತೆ ತಡವಾಗಿ ಬಂದ ಬದಲಿ ಆಟಗಾರ ಓಲೆ ಗುನ್ನರ್ ಸೋಲ್ಸ್‌ಜೀರ್ಗೆಲುವಿನ ಗೋಲನ್ನು ಹೊಡೆದು ಇತಿಹಾಸ ನಿರ್ಮಾಣವಾಯಿತು.ಜೂನ್ 12, 1999ರಲ್ಲಿ ಅಲೆಕ್ಸ್ ಫರ್ಗುಸನ್ ರಿಗೆ ಕ್ರೀಡೆಗೆ ನೀಡಿದ ಕೊಡುಗೆಗಾಗಿ ನೈಟ್‌ಹುಡ್ ಪದವಿ ನೀಡಿ ಪುರಸ್ಕರಿಸಲಾಯಿತು.
ಹ್ಯಾಟ್ರಿಕ್ ಪ್ರಶಸ್ತಿ
ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವು 1999–2000 ಕ್ರೀಡಾ ಋತುವಿನಲ್ಲಿ ಕೇವಲ ಮೂರು ಪ್ರೀಮಿಯರ್ ಲೀಗ್ ಸೋಲುಗಳೊಂದಿಗೆ ಹಾಗು 18 ಅಂಕಗಳ ಆಸರೆಯೊಂದಿಗೆ ಚಾಂಪಿಯನ್ಸ್ ಆಗಿ ಹೊರಹೊಮ್ಮಿತು. ಯುನೈಟೆಡ್ ತಂಡ ಹಾಗು ಉಳಿದ ಪ್ರೀಮಿಯರ್ ಲೀಗ್ ತಂಡಗಳ ಅಂಕಗಳಲ್ಲಿನ ಅಗಾಧ ಅಂತರವು, ಕ್ಲಬ್ ನ ಆರ್ಥಿಕ ಪ್ರಾಬಲ್ಯವು ಇಂಗ್ಲಿಷ್ ಆಟಕ್ಕೆ ಸಮಸ್ಯೆಯನ್ನು ಒಡ್ಡುತ್ತಿದೆಯೇ ಎಂಬ ಪ್ರಶ್ನೆಯು ಕೆಲವರನ್ನು ಕಾಡಿತು.ಏಪ್ರಿಲ್ 2000ದಲ್ಲಿ, ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವು ಡಚ್ ಸ್ಟ್ರೈಕರ್ (ಗೋಲು ಹೊಡೆಯುವವನು) ರುಉದ್ ವ್ಯಾನ್ ನಿಸ್ಟೆಲ್ರೂಯ್ ನನ್ನು PSV ಇಂಡ್ ಹೊವೆನ್ ತಂಡದಿಂದ ಬ್ರಿಟಿಶ್ ದಾಖಲೆಯ ಹಣ £18 ದಶಲಕ್ಷಕ್ಕೆ ಒಪ್ಪಂದ ಮಾಡಿಕೊಳ್ಳಲು ಒಪ್ಪಿಕೊಂಡಿತು. ಆದರೆ ವ್ಯಾನ್ ನಿಸ್ಟೆಲ್ರೂಯ್ ವೈದ್ಯಕೀಯ ಪರೀಕ್ಷೆಯಲ್ಲಿ ಅನರ್ಹನಾದ ಹಿನ್ನೆಲೆಯಲ್ಲಿ ಈ ಒಪ್ಪಂದವನ್ನು ಮಧ್ಯದಲ್ಲೇ ತಡೆಹಿಡಿಯಲಾಯಿತು. ಆತ ದೈಹಿಕ ಸಾಮರ್ಥ್ಯವನ್ನು ಮತ್ತೆ ಪಡೆದುಕೊಳ್ಳಲು ತನ್ನ ತಾಯ್ನಾಡಿಗೆ ಮರಳಿದ. ನಂತರ ಆತ ಒಂದು ತೀವ್ರತರವಾದ ಮೊಣಕಾಲಿನ ಪೆಟ್ಟಿನಿಂದ ನರಳಿದ. ಇದು ಅವನನ್ನು ಒಂದು ವರ್ಷದ ಮಟ್ಟಿಗೆ ಆಟವನ್ನು ಆಡದಂತೆ ಮಾಡಿತು. 28 ವರ್ಷದ ಫ್ರೆಂಚ್ ಗೋಲ್ ಕೀಪರ್ ಫೇಬಿಯನ್ ಬರ್ಥೆಜ್ ನನ್ನು ಮೊನಾಕೋ ತಂಡದಿಂದ £7.8 ದಶಲಕ್ಷ ಹಣ ನೀಡಿ ವರ್ಗಾವಣೆ ಮಾಡಿಕೊಳ್ಳಲಾಯಿತು. ಇವನನ್ನು ಬ್ರಿಟಿಶ್ ಕ್ಲಬ್ ಒಪ್ಪಂದ ಮಾಡಿಕೊಂಡ ಅತ್ಯಂತ ದುಬಾರಿ ಗೋಲ್ ಕೀಪರ್ ಎಂದು ಹೇಳಲಾಯಿತು. ಮತ್ತೊಮ್ಮೆ ಯುನೈಟೆಡ್ ತಂಡವು ಪ್ರಶಸ್ತಿಯನ್ನು ಪಡೆಯಿತು. 2001ರ ಕ್ರೀಡಾ ಋತುವಿನ ಕೊನೆಯಲ್ಲಿ ರುಉದ್ ವ್ಯಾನ್ ನಿಸ್ಟೆಲ್ರೂಯ್ ತಂಡಕ್ಕೆ ಸೇರ್ಪಡೆಯಾದ. ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವು ಲಾಜಿವೊ ಗೆ £28.1 ದಶಲಕ್ಷ ವರ್ಗಾವಣೆಯ ಹಣವನ್ನು ನೀಡುವ ಮೂಲಕ ಬ್ರಿಟಿಶ್ ದಾಖಲೆಯನ್ನು ಮುರಿಯಿತು. ಈ ಹಣವನ್ನು ಅವನಿಗೆ ಅರ್ಜೆಂಟೀನದ ಮಧ್ಯಮೈದಾನ ಆಟಗಾರ ಜುಆನ್ ಸೆಬಾಸ್ಟಿಯನ್ ವೆರೋನ್ ನ ಆಕ್ರಮಣವನ್ನು ತಡೆಹಿಡಿಯಲು ನೀಡಲಾಗಿತ್ತು. ಆದರೆ ಅವನಿಗೆ ನೀಡಿದ ವರ್ಗಾವಣೆ ಹಣ ಸೂಚಿಸುಂತೆ ಅವನ ಮೇಲಿರಿಸಿದ್ದ ತೀವ್ರ ನಿರೀಕ್ಷೆಯನ್ನು ಉಳಿಸಿಕೊಳ್ಳುವಲ್ಲಿ ಅಸಫಲನಾದ. ಎರಡು ವರ್ಷಗಳ ಬಳಿಕ £15 ದಶಲಕ್ಷ ಹಣಕ್ಕೆ ಅವನನ್ನು ಚೆಲ್ಸಿಯಾತಂಡಕ್ಕೆ ಮಾರಾಟ ಮಾಡಲಾಯಿತು.
ವಿವಾದಗಳು
ತಮ್ಮ ಯುನೈಟೆಡ್ ವೃತ್ತಿಜೀವನದ ಅವಧಿಯಲ್ಲಿ ಫರ್ಗುಸನ್ ಹಲವು ವಿವಾದಾತ್ಮಕ ಘಟನೆಗಳಲ್ಲಿ ಭಾಗಿಯಾಗಿದ್ದರು.
ಗೊರ್ಡೊನ್ ಸ್ಟ್ರಾಚನ್
ಕಳೆದ 1999ರಲ್ಲಿ ಬಿಡುಗಡೆಯಾದ ಅವರ ಆತ್ಮಚರಿತ್ರೆ "ಮೈ ಲೈಫ್ ಇನ್ ಫುಟ್ಬಾಲ್" ನಲ್ಲಿ ಫರ್ಗುಸನ್ ಸ್ಟ್ರಾಚನ್ ಬಗ್ಗೆ ಹೇಳುತ್ತಾ "ನಾನು ಈ ಮನುಷ್ಯನನ್ನು ಒಂದು ಚೂರು ನಂಬುವುದಿಲ್ಲವೆಂದು ನಿರ್ಧಾರ ಮಾಡಿದ್ದೇನೆ - ನಾನು ಆತುರದಲ್ಲಿ ನನ್ನ ಬೆನ್ನನ್ನು ಅವನಿಗೆ ತೋರಿಸಲು ಇಚ್ಛೆ ಪಡುವುದಿಲ್ಲ" ವೆಂದು ಹೇಳುತ್ತಾರೆ. ಸ್ಟ್ರಾಚನ್ ಈ ಹೇಳಿಕೆಗೆ ಪ್ರತಿಕ್ರಯಿಸುತ್ತಾ ತಮಗೆ "ಆಶ್ಚರ್ಯ ಹಾಗು ನಿರಾಶೆ" ಆಗಿದೆಯಾದರೂ ಮಾನನಷ್ಟ ಮೊಕದ್ದಮೆ ಹೂಡುವುದಿಲ್ಲವಾಗಿ ಹೇಳುತ್ತಾರೆ.
ಡೇವಿಡ್ ಬೆಕ್ಹ್ಯಾಮ್ & ಡ್ರಾ ಫಿಕ್ಸಿಂಗ್
ಕಳೆದ 2003ರಲ್ಲಿ, ಫರ್ಗುಸನ್ ಯುನೈಟೆಡ್ ತಂಡದ ಆಟಗಾರ ಡೇವಿಡ್ ಬೆಕ್ಹಾಮ್ ಜೊತೆ ಉಡುಪು ಬದಲಾಯಿಸಿಕೊಳ್ಳುವ ಕೋಣೆಯಲ್ಲಿ ವಾದಕ್ಕೆ ತೊಡಗಿದ್ದರಿಂದ ಬೆಕ್ಹಾಮ್ ಗಾಯಗೊಂಡರು. ,ಫರ್ಗುಸನ್ ಹತಾಶೆಯಿಂದ ಫುಟ್ಬಾಲ್ ಬೂಟನ್ನು ಒದ್ದ ಕಾರಣದಿಂದ ಅದು ಆಟಗಾರನ ಮುಖಕ್ಕೆ ಬಡಿದು ಗಾಯವಾಯಿತೆಂದು ಆರೋಪಿಸಲಾಯಿತು. ಏಪ್ರಿಲ್ 5, 2003ರಲ್ಲಿ, ಫರ್ಗುಸನ್ ದಿ ಚಾಂಪಿಯನ್ಸ್ ಪಂದ್ಯಾವಳಿ ಯಲ್ಲಿ ಫಲಿತಾಂಶವು ಮುಂಚಿತವಾಗಿ ಸ್ಪಾನಿಶ್ ಹಾಗು ಇಟಾಲಿಯನ್ ತಂಡದ ಪರವಾಗಿ ಫಿಕ್ಸ್ ಆಗಿದೆಯಂದು ವಾದಿಸಿದರು. ಇದರ ಪರಿಣಾಮವಾಗಿ ಮೇ 1ರಂದು ಅವರಿಗೆ 10,000 ಸ್ವಿಸ್ಸ್ ಫ್ರಾಂಕ್ಸ್ (£4,600) ದಂಡ ಹೇರಲಾಯಿತು.
ರಾಕ್ ಆಫ್ ಗಿಬ್ರಾಲ್ಟರ್
ಕಳೆದ 2003ರಲ್ಲಿ, ಫರ್ಗುಸನ್ ಯುನೈಟೆಡ್ ತಂಡದ ಆ ಅವಧಿಯ ಪ್ರಮುಖ ಪಾಲುದಾರರಾಗಿದ್ದ ಜಾನ್ ಮಗ್ನಿಎರ್ ವಿರುದ್ಧ ರೇಸ್ ಕುದುರೆಯಾದ ರಾಕ್ ಆಫ್ ಗಿಬ್ರಾಲ್ಟರ್ನ ತಳಿಹಕ್ಕಿಗಾಗಿ ಕಾನೂನು ಸಮರ ಹೂಡಿದರು. ಮ್ಯಾಗ್ನಿಯರ್ ಇದಕ್ಕೆ ಪ್ರತಿಕ್ರಿಯೆಯಾಗಿ ಫರ್ಗುಸನ್ ರ ವಿರುದ್ಧ ಪ್ರತಿದಾವೆ ಹೂಡಿ "ಮೋಷನ್ ಟು ಕಂಪ್ಲೈ" ಸಲ್ಲಿಸಿದರು. ರಾಕ್ ಆಫ್ ಗಿಬ್ರಾಲ್ಟರ್ ತಳಿಶುಲ್ಕದಲ್ಲಿ ಅರ್ಧದಷ್ಟು ನೀಡಬೇಕೆಂಬ ಫರ್ಗುಸನ್ ಹೇಳಿಕೆಗೆ ಅವರು ಸಮರ್ಥನೆ ಕೊಡಬೇಕಾದ ಅಗತ್ಯವನ್ನು ಮ್ಯಾಗ್ನಿಯರ್ ಪ್ರತಿಪಾದಿಸಿದರು. ಈ ಕಾನೂನು ವಿವಾದಗಳು ಫರ್ಗುಸನ್‌ರ ವರ್ಗಾವಣೆ ವ್ಯವಹಾರಗಳನ್ನು ಒಳಗೊಂಡ "99 ಪ್ರಶ್ನೆ" ಗಳಿಗೆ ಉತ್ತರಿಸುವ ಮನವಿಯೊಂದಿಗೆ ಮತ್ತಷ್ಟು ಜಟಿಲವಾಯಿತು. ಇದರಲ್ಲಿ ಜಾಪ್ ಸ್ಟಂ, ಜುಆನ್ ವೆರೋನ್, ಟಿಮ್ ಹೊವರ್ಡ್, ಡೇವಿಡ್ ಬೆಲ್ಲಿಯೋನ್, ಕ್ರಿಸ್ಟಿಯಾನೋ ರೋನಾಲ್ಡೋ ಹಾಗು ಕ್ಲೆಬರ್ಸನ್ ಮುಂತಾದ ಆಟಗಾರರ ವರ್ಗಾವಣೆಗಳು ಸೇರಿದ್ದವು. . ಅಂತಿಮವಾಗಿ ಮೊಕದ್ದಮೆಯು ನ್ಯಾಯಾಲಯದ ಹೊರಗೆ ಬಗೆಹರಿಯಿತು.
BBC
ಫರ್ಗುಸನ್, 2004ರಲ್ಲಿ UK ಟೆಲಿವಿಶನ್ ನಲ್ಲಿ ಪ್ರಸಾರವಾದ "ಫಾದರ್ ಅಂಡ್ ಸನ್" ಎಂಬ ಹೆಸರಿನ ಸಾಕ್ಷ್ಯಚಿತ್ರದ ಪ್ರಸಾರದ ನಂತರ BBC ವಾಹಿನಿಗೆ ಸಂದರ್ಶನಗಳನ್ನು ನೀಡಲು ನಿರಾಕರಿಸುತ್ತಾರೆ. ದಿ ಇಂಡಿಪೆಂಡೆಂಟ್ ಪತ್ರಿಕೆಯ ಪ್ರಕಾರ, ಸಾಕ್ಷ್ಯಚಿತ್ರವು "ಅವರ ಮಗ ಹಾಗು ಏಜೆಂಟ್ ಜೇಸನ್‌ ತನ್ನ ತಂದೆಯ ಪ್ರಭಾವ ಹಾಗು ಸ್ಥಾನಮಾನವನ್ನು ವರ್ಗಾವಣೆಯ ಮಾರುಕಟ್ಟೆಯಲ್ಲಿ ತನ್ನ ಸ್ವಪ್ರಯೋಜನಕ್ಕಾಗಿ ಬಳಸಿಕೊಂಡನೆಂದು ಚಿತ್ರಿಸಿತ್ತು." ಅದೇ ಪತ್ರಿಕೆಯ ಲೇಖನವು "ಫರ್ಗುಸನ್ ಜೂ." ಯಾವುದೇ ತಪ್ಪು ಕೆಲಸದಲ್ಲಿ ಭಾಗಿಯಾಗಿಲ್ಲವೆಂದು ಉಲ್ಲೇಖಿಸುವುದರ ಜೊತೆಗೆ ಫರ್ಗುಸನ್ ಸೀನಿಯರ್ ಹೇಳಿಕೆಯನ್ನು ಉಲ್ಲೇಖಿಸಿ ವರದಿ ಮಾಡಿತು : "ಅವರು[BBC] ನನ್ನ ಮಗನ ಬಗ್ಗೆ ತೀರ ಅಸಂಬದ್ಧವಾಗಿ ಕಥೆ ಹೆಣೆದಿದ್ದಾರೆ. ಇದೆಲ್ಲ ಕಲ್ಪಿತ ಕಥೆ ಹಾಗು 'ಬ್ರೌನ್ ಪೇಪರ್ ಬ್ಯಾಗ್' (ವಂಚನೆ) ಹಾಗು ಇತರ ಅನುಚಿತ ನಡವಳಿಕೆಗಳು. ನನ್ನ ಮಗನ ಗೌರವದ ಮೇಲೆ ಇದೊಂದು ಭಾರಿ ಆಕ್ರಮಣ ಹಾಗು ಇದಕ್ಕೆ ಅವನನ್ನು ದೂಷಿಸಬಾರದಿತ್ತು." . BBC ವಾಹಿನಿಯಲ್ಲಿ ಪ್ರಸಾರವಾಗುವ ಮ್ಯಾಚ್ ಆಫ್ ದಿ ಡೇ ಮುಂತಾದ ಕಾರ್ಯಕ್ರಮಗಳಿಗೆ ಯಾವುದೇ ಸಂದರ್ಶನವನ್ನು ಅವರ ಸಹಾಯಕ ನೀಡುತ್ತಾನೆ (ಹಾಲಿ ಸಹಾಯಕ ಮೈಕ್ ಫೆಲಾನ್). ಆದಾಗ್ಯೂ, 2010-11 ಕ್ರೀಡಾ ಋತುವಿಗೆ ಉದ್ದೇಶಿಸಲಾಗಿರುವ ಅಧಿಕಾರದ ಹೊಸ ಕಾನೂನಿನ ಪ್ರಕಾರ, ಫರ್ಗುಸನ್ ತಮ್ಮ BBC ಬಹಿಷ್ಕಾರವನ್ನು ಸ್ಪಷ್ಟವಾಗಿ ಕೊನೆಗೊಳಿಸಬೇಕಾಗುತ್ತದೆ.
ಕಾರ್ಯತಂತ್ರ ಹಾಗು ಇತರ ತಂಡ ವ್ಯವಸ್ಥಾಪಕರೊಂದಿಗಿನ ಸಂಬಂಧ
ಫರ್ಗುಸನ್, ಮಾಧ್ಯಮಗಳು ಹೆಸರಿಸುವ "ಮಾನಸಿಕ ತಂತ್ರಗಾರಿಕೆ ಆಟ" ಗಳನ್ನು ತಮ್ಮ ಸಹ ಪ್ರೀಮಿಯರ್‌ಶಿಪ್ ತಂಡ ವ್ಯವಸ್ಥಾಪಕರೊಂದಿಗೆ ಬಳಕೆ ಮಾಡಿಕೊಳ್ಳುವಲ್ಲಿ ಹೆಸರುವಾಸಿಯಾಗಿದ್ದಾರೆ. ಈ ನಡವಳಿಕೆಯು ಸಾಮಾನ್ಯವಾಗಿ ಪಂದ್ಯಪೂರ್ವ ಪತ್ರಿಕಾಗೋಷ್ಠಿಯಲ್ಲಿ ವಿರುದ್ಧ ತಂಡದ ವ್ಯವಸ್ಥಾಪಕರು ಅಥವಾ ಅವರ ತಂಡದ ಬಗ್ಗೆ ಅವಹೇಳನಕಾರಿ ಪ್ರತಿಕ್ರಿಯೆಯನ್ನು ನೀಡುವುದು ಸಹ ಒಳಗೊಂಡಿದೆ. ಇದು ಇತರ ತಂಡ ವ್ಯವಸ್ಥಾಪಕರ ಜೊತೆ ಹಲವಾರು ಅಲ್ಪ ಪ್ರಮಾಣದ ಕಲಹಗಳಿಗೆ ದಾರಿ ಮಾಡಿಕೊಟ್ಟಿದೆ. ಇದರಲ್ಲಿ ಕೆವಿನ್ ಕೀಗನ್, ಅರ್ಸೇನೆ ವೆಂಜರ್, ರಾಫೆಲ್ ಬೆನಿಟೆಜ್ ಹಾಗು ಈ ಕ್ರೀಡಾ ಋತುವಿನಲ್ಲಿ ಮಾರ್ಕ್ ಹುಗ್ಹೆಸ್ ಜೊತೆಗಿನ ಕಲಹಗಳು ಸೇರಿವೆ.
ಆಟದ ತೀರ್ಪುಗಾರರಾಗಿ
ಫರ್ಗುಸನ್ ನಿಂದನೆ ಮಾಡಿದ್ದಕ್ಕೆ ಹಾಗು ಪಂದ್ಯದ ಅಧಿಕಾರಿಗಳು ತಪ್ಪು ಮಾಡಿದ್ದಾರೆಂದು ಅವರು ಗ್ರಹಿಸಿದಾಗ ಸಾರ್ವಜನಿಕವಾಗಿ ಅವರನ್ನು ಖಂಡಿಸಿದಕ್ಕಾಗಿ ಅನೇಕ ಶಿಕ್ಷೆಯನ್ನು ವಿಧಿಸಲಾಗಿದೆ: 20 ಅಕ್ಟೋಬರ್ 2003 - ಫೋರ್ತ್ ಅಫೀಷಿಯಲ್( ತೀರ್ಪುಗಾರರಿಗೆ ಸಹಾಯಕನಾಗಿರುವ ವ್ಯಕ್ತಿ) ಜೆಫ್ಫ್ ವಿಂಟರ್ ನನ್ನು ನಿಂದನೆ ಮಾಡಿದ್ದರಿಂದ ಹಾಗು/ಅಥವಾ ಅವಹೇಳನ ಮಾಡಿದ್ದರಿಂದ ಎರಡು ಪಂದ್ಯಗಳಿಗೆ ನಿಷೇಧ ಹಾಗು £10,000 ದಂಡವನ್ನು ವಿಧಿಸಲಾಯಿತು. 14 ಡಿಸೆಂಬರ್ 2007 - ಮಾರ್ಕ್ ಕ್ಲಾಟೆನ್ ನನ್ನು ನಿಂದಿಸಿದ್ದರಿಂದ ಹಾಗು/ಅಥವಾ ಅವಹೇಳನ ಮಾಡಿದ್ದರಿಂದ ಎರಡು ಪಂದ್ಯಗಳಿಗೆ ನಿಷೇಧ ಹಾಗು £5,000 ದಂಡವನ್ನು ವಿಧಿಸಲಾಯಿತು. 18 ನವೆಂಬರ್ 2008 - ಒಂದು ಪಂದ್ಯದ ನಂತರ ಮೈಕ್ ಡಿನ್‌ ಜತೆ ಜಗಳಕ್ಕೆ ಇಳಿದಿದ್ದರಿಂದ ಎರಡು ಪಂದ್ಯಗಳಿಗೆ ನಿಷೇಧ ಹಾಗು £10,೦೦೦ ದಂಡ ವಿಧಿಸಲಾಯಿತು 12 ನವೆಂಬರ್ 2009 - ಅಲನ್ ವಿಲೆಯ್ ನ ಅರ್ಹತೆಯ ಬಗ್ಗೆ ಟೀಕಿಸಿದ್ದರಿಂದ ನಾಲ್ಕು ಪಂದ್ಯಗಳಿಗೆ ನಿಷೇಧ (ಎರಡಕ್ಕೆ ಹಂಗಾಮಿ ನಿಷೇಧ) ಹಾಗು £20,000 ದಂಡ ವಿಧಿಸಲಾಯಿತು. ಫರ್ಗುಸನ್ ಆಟದ ತೀರ್ಪುಗಾರರಿಗೆ ಒಡ್ಡುವ ಬೆದರಿಕೆಯು ಫೆರ್ಗಿ ಟೈಮ್ ನ ಫಲಿತಾಂಶ ನೀಡುತ್ತೆಂದು ಸೂಚಿಸಲಾಗಿದೆ. ಇದನ್ನು ಅಸಾಮಾನ್ಯವಾಗಿ ಇಂಜುರಿ ಸಮಯ(ಹೆಚ್ಚುವರಿ ಸಮಯ)ವನ್ನು ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವು ಪಂದ್ಯದಲ್ಲಿ ಹಿಂದುಳಿದಿದ್ದಾಗ ಸೇರಿಸಲಾಗುತ್ತಿತ್ತು. ಈ ನುಡಿಗಟ್ಟು 2004ರಷ್ಟು ಹಳೆಯದಾಗಿದೆ, ಜೊತೆಗೆ ದಿ ಟೈಮ್ಸ್ ನ ಅಂಕಿಅಂಶದ ವಿಮರ್ಶೆಯು ಸಹ ಈ ಅಭಿಪ್ರಾಯವು ಕ್ರಮಬದ್ಧವೆಂದು ಸೂಚಿಸುತ್ತದೆ. ಆದಾಗ್ಯೂ ಲೇಖನವು ಫುಟ್ಬಾಲ್ ಆಟದ ಇತರ ಮಾನದಂಡವು ಆಟದಲ್ಲಿ ನೀಡಲಾದ ಹೆಚ್ಚಿನ ಸಮಯ ಹಾಗು ಯುನೈಟೆಡ್ ತಂಡ ಹಿಂದಿರುವುದಕ್ಕೆ ಪರಸ್ಪರ ಸಂಬಂಧವನ್ನು ವಿವರಿಸಬಹುದೆಂದು ಗಮನಸೆಳೆಯುತ್ತದೆ.
ಪರಂಪರೆ
ಫರ್ಗುಸನ್ ನಿರ್ವಹಿಸಿದ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದಲ್ಲಿ ಪುರನಾವರ್ತನೆಗೊಳ್ಳುವ ಒಂದು ವಿಷಯವೆಂದರೆ ಅವರ ದೃಷ್ಟಿಯಲ್ಲಿ ಯಾವುದೇ ಆಟಗಾರ ಕ್ಲಬ್‌ಗಿಂತ ದೊಡ್ಡವನಲ್ಲ. ಅವರು ಆಟಗಾರರೊಂದಿಗೆ ವ್ಯವಹರಿಸುವಾಗ ಒಂದು ದೃಢವಾದ "ನನ್ನ ದಾರಿ ಅಥವಾ ಹೆದ್ದಾರಿ" ಯ ಮಾರ್ಗವನ್ನು ಅನುಸರಿಸುತ್ತಿದ್ದರು. ಈ ವಿಧವಾದ ನಿರ್ವಹಣಾ ತಂತ್ರದ ಒತ್ತಡದಿಂದಾಗಿ ಹಲವು ಪ್ರಮುಖ ಆಟಗಾರರ ನಿರ್ಗಮನಗಳಿಗೆ ದಾರಿಮಾಡಿಕೊಟ್ಟಿತು. ಕಾಲಾನುಕ್ರಮದಲ್ಲಿ ಆಟಗಾರರಾದ ಗೊರ್ಡನ್ ಸ್ಟ್ರಾಚನ್, ಪಾಲ್ ಮ್ಯಾಕ್‌ಗ್ರಾಥ್, ಪಾಲ್ ಇನ್ಸ್, ಜಾಪ್ ಸ್ಟಂ, ದ್ವೈಟ್ ಯೋರ್ಕೆ, ಡೇವಿಡ್ ಬೆಕ್ಹ್ಯಾಮ್ ಹಾಗು ಇತ್ತೀಚಿಗೆ ರುಉದ್ ವ್ಯಾನ್ ನಿಸ್ಟೆಲ್ರೂಯ್ ಹಾಗು ಗೇಬ್ರಿಯಲ್ ಹೆಇನ್ಜೆ ಇವರುಗಳು ಫರ್ಗುಸನ್ ಜೊತೆಗೆ ವಿವಿಧ ಪ್ರಮಾಣಗಳಲ್ಲಿ ವಿವಾದದೊಂದಿಗೆ ಕ್ಲಬ್‌ನಿಂದ ನಿರ್ಗಮಿಸಿದರು. ಕ್ಲಬ್‌ನ ಇತಿಹಾಸದಲ್ಲೇ ಅತ್ಯಂತ ಸ್ಪೂರ್ತಿದಾಯಕ ಆಟಗಾರನಾದ, ರೋಯ್ ಕೀನೆ ಸಹ ಆಟಗಾರರ ಮೇಲೆ ಕ್ಲಬ್‌ನ ಆಂತರಿಕ ಟೆಲಿವಿಷನ್ ವಾಹಿನಿ MUTV ಯಲ್ಲಿ ತೀಕ್ಷ್ಣವಾದ ವಿಮರ್ಶೆಯನ್ನು ಫರ್ಗುಸನ್ ಮಾಡುವ ಮೂಲಕ ಕೀನೆ ಕೂಡ ಅವರ ಕೋಪಕ್ಕೆ ಗುರಿಯಾಗಿದ್ದರು. ಅತ್ಯಂತ ಹೆಚ್ಚಿಗೆ ಸಂಭಾವನೆ ಪಡೆಯುವ ಹಾಗು ಅತೀ ಗಣ್ಯ ಆಟಗಾರರ ಜತೆ ಇಂತಹ ಶಿಸ್ತಿನ ವರ್ತನೆಯಿಂದ ಮ್ಯಾಂಚೆಸ್ಟರ್ ಯುನೈಟೆಡ್ ನ ಮುಂದುವರಿದ ಯಶಸ್ಸಿಗೆ ಕಾರಣವೆಂದು ಪ್ರಸ್ತಾಪಿಸಲಾಗಿದೆ.
ವೈಯಕ್ತಿಕ ಜೀವನ
ಫರ್ಗುಸನ್ ವಿಲ್ಮ್ ಸ್ಲೋ, ಚೆಶೈರ್ ನಲ್ಲಿ ತಮ್ಮ ಪತ್ನಿ ಕ್ಯಾಥಿ ಫರ್ಗುಸನ್ (ಅಲಿಯಾಸ್ ಹೋಲ್ಡಿಂಗ್) ಜೊತೆ ವಾಸಿಸುತ್ತಾರೆ. 1966ರಲ್ಲಿ ಮದುವೆಯಾದ ಈ ದಂಪತಿಗೆ ಮೂವರು ಗಂಡು ಮಕ್ಕಳು: ಮಾರ್ಕ್ (ಜನನ 1968) ಹಾಗು ಅವಳಿಗಳಾದ (ಜನನ 1972) ಡರ್ರೆನ್, ಹಾಲಿ ಪ್ರೆಸ್ಟನ್ ನಾರ್ತ್ ಎಂಡ್ ನ ತಂಡ ವ್ಯವಸ್ಥಾಪಕ, ಹಾಗು ಜಾಸನ್, ಇವೆಂಟ್ ಮ್ಯಾನೇಜ್ಮೆಂಟ್ ಸಂಸ್ಥೆಯನ್ನು ನಡೆಸುತ್ತಾನೆ.ಕಳೆದ 1998ರಲ್ಲಿ ಫರ್ಗುಸನ್ ರನ್ನು ಲೇಬರ್ ಪಾರ್ಟಿ ಗೆ ವೈಯುಕ್ತಿಕವಾಗಿ ಖಾಸಗಿಯಾಗಿ ಅತ್ಯಂತ ಹೆಚ್ಚಿನ ದೇಣಿಗೆ ನೀಡಿದ ವ್ಯಕ್ತಿ ಎಂದು ಪಟ್ಟಿ ಮಾಡಲಾಗಿದೆ.
ಆಟಗಾರ
ಸ್ಕಾಟಿಷ್ ಫಸ್ಟ್ ಡಿವಿಷನ್ (1): 1969–70
ತಂಡದ ವ್ಯವಸ್ಥಾಪಕರಾಗಿ
ಇಂಗ್ಲಿಷ್ ಆಟಕ್ಕೆ ತಂಡ ವ್ಯವಸ್ಥಾಪಕರಾಗಿ ನೀಡಿದ ಕೊಡುಗೆಯನ್ನು ಮನ್ನಿಸಿ ಫರ್ಗುಸನ್ ರನ್ನು 2002ರಲ್ಲಿ ಇಂಗ್ಲಿಷ್ ಫುಟ್ಬಾಲ್ ಹಾಲ್ ಆಫ್ ಫೇಮ್ ನ ಉದ್ಘಾಟನೆಗೆ ಸೇರ್ಪಡೆ ಮಾಡಲಾಗಿತ್ತು. ಕಳೆದ 2003ರಲ್ಲಿ, ಫರ್ಗುಸನ್ FA ಕೋಚಿಂಗ್ ಡಿಪ್ಲೋಮಾ ಪಡೆದವರಲ್ಲಿ ಮೊದಲಿಗರಾದರು. ಈ ಪದವಿಯನ್ನು ತಂಡದ ವ್ಯವಸ್ಥಾಪಕರಾಗಿ ಅಥವಾ ಮುಖ್ಯ ತರಬೇತುದಾರರಾಗಿ ಕಡೇಪಕ್ಷ 10 ವರ್ಷ ಅನುಭವ ಹೊಂದಿದ ಎಲ್ಲ ತರಬೇತುದಾರರಿಗೆ ನೀಡಲಾಯಿತು. ಅವರು ಪ್ರೆಸ್ಟನ್ ನಲ್ಲಿ ನೆಲೆಹೊಂದಿರುವನ್ಯಾಷನಲ್ ಫುಟ್ಬಾಲ್ ಮ್ಯೂಸಿಯಂ ನ ಉಪಾಧ್ಯಕ್ಷರಾಗಿದ್ದಾರೆ, ಜೊತೆಗೆ ಎಗ್ಸೆಕ್ಯುಟಿವ್ ಕಮಿಟಿ ಆಫ್ ದಿ ಲೀಗ್ ವ್ಯವಸ್ಥಾಪಕಸ್ ಅಸೋಸಿಯೇಶನ್ ನ ಒಬ್ಬ ಸದಸ್ಯರಾಗಿದ್ದಾರೆ. ಇದರ ಜೊತೆಗೆ ಅಗ್ರ ಲೀಗ್ ಗೌರವವನ್ನು ಪಡೆದ ತಂಡದ ಏಕೈಕ ಮ್ಯಾನೇಜರ್ ಎಂಬ ಹೆಗ್ಗಳಿಕೆಗೆ ಪಾತ್ರರಾಗುವುದರ ಜೊತೆಗೆ ಇಂಗ್ಲೆಂಡ್-ಸ್ಕಾಟ್ಲ್ಯಾಂಡ್ ಗಡಿಯ ಡಬಲ್ ನಾರ್ತ್ ಹಾಗು ಸೌತ್ ಗೌರವವನ್ನು ಪಡೆದಿದ್ದಾರೆ.(ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದ ಜತೆ ಪ್ರೀಮಿಯರ್ ಲೀಗ್ ಗೆದ್ದರು, ಹಾಗು ಅಬರ್ಡೀನ್ ತಂಡದ ಜತೆ ಸ್ಕಾಟಿಷ್ ಪ್ರೀಮಿಯರ್ ಡಿವಿಷನ್ ನನ್ನು ಗೆದ್ದರು). 1976-77 1979–80, 1983–84, 1984–85
ಬಾಹ್ಯ ಕೊಂಡಿಗಳು
ವರ್ಗ:ಸ್ಕಾಟಿಷ್ ತಂಡದ ಫುಟ್ಬಾಲ್ ವ್ಯವಸ್ಥಾಪಕರು ವರ್ಗ:ಅಬರ್ಡೀನ್ F.C. ತಂಡದ ವ್ಯವಸ್ಥಾಪಕರು ವರ್ಗ:ಈಸ್ಟ್ ಸ್ಟಿರ್ಲಿಂಗ್ಶೈರ್ F.C. ತಂಡದ ವ್ಯವಸ್ಥಾಪಕರು ವರ್ಗ:ಮ್ಯಾಂಚೆಸ್ಟರ್ ಯುನೈಟೆಡ್ F.C. ತಂಡದ ವ್ಯವಸ್ಥಾಪಕರು ವರ್ಗ:St. ಮಿರ್ರೆನ್ F.C. ತಂಡದ ವ್ಯವಸ್ಥಾಪಕರು ವರ್ಗ:ಸ್ಕಾಟ್ಲ್ಯಾಂಡ್ ರಾಷ್ಟ್ರೀಯ ಫುಟ್ಬಾಲ್ ತಂಡದ ವ್ಯವಸ್ಥಾಪಕರು ವರ್ಗ:ಪ್ರೀಮಿಯರ್ ಪಂದ್ಯಾವಳಿಗಳ ತಂಡದ ವ್ಯವಸ್ಥಾಪಕರು ವರ್ಗ:1986 FIFA ವರ್ಲ್ಡ್ ಕಪ್ ನ ತಂಡ ವ್ಯವಸ್ಥಾಪಕರು ವರ್ಗ:ಸ್ಕಾಟಿಷ್ ಫುಟ್ಬಾಲ್ ಆಟಗಾರರು ವರ್ಗ:ಅಯ್ರ್ ಯುನೈಟೆಡ್ F.C. ಆಟಗಾರರು ವರ್ಗ:ಡನ್ಫರ್ಮ್ಲೈನ್ ಅತ್ಲೆಟಿಕ್ F.C. ಆಟಗಾರರು ವರ್ಗ:ಫಾಲ್ಕಿರ್ಕ್ F.C. ಆಟಗಾರರು ವರ್ಗ:ಕ್ವೀನ್ಸ್ ಪಾರ್ಕ್ F.C. ಆಟಗಾರರು ವರ್ಗ:ರೇಂಜರ್ಸ್ F.C. ಆಟಗಾರರು ವರ್ಗ:St. ಜಾನ್ಸ್ಟೋನ್ F.C. ಆಟಗಾರರು ವರ್ಗ:ಬ್ರಿಟೀಷ್ ಜೂಜು ಕುದುರೆಯ ಮಾಲೀಕರು ಹಾಗು ಪೋಷಕರು ವರ್ಗ:ಬ್ರಿಟೀಷ್ ಚಕ್ರಾಧಿಪತ್ಯ ವ್ಯವಸ್ಥೆಯ ಕಮಾಂಡರ್‌ಗಳು ವರ್ಗ:ನೈಟ್ಸ್‌ ಬ್ಯಾಚೆಲರ್‌ ವರ್ಗ:ಫುಟ್ಬಾಲ್ ಗಾಗಿ ನೈಟ್ ಪದವಿ ಪಡೆದವರು ವರ್ಗ:1941ರಲ್ಲಿ ಜನಿಸಿದವರು ವರ್ಗ:ಈಗಿರುವ ಜನರು ವರ್ಗ:ಇಂಗ್ಲಿಷ್ ಫುಟ್ಬಾಲ್ ಹಾಲ್ ಆಫ್ ಫೇಮ್ ಗೆ ಸೇರ್ಪಡೆಯಾದವರು ವರ್ಗ:ಗೋವನ್ ಪ್ರೌಢಶಾಲೆಯ ಹಳೆಯ ವಿದ್ಯಾರ್ಥಿಗಳು ವರ್ಗ:ಗೋವನ್‌ನ ಜನರು
ಡಿ.ಎನ್.ಶಂಕರ ಬಟ್
(ಈ ಬರಹ ಶಂಕರ ಭಟ್ಟರು ಮುಂದಿಟ್ಟಿರುವ ಹೊಸಬರಹ' ದಲ್ಲಿದೆ) thumb|right|250px|ಡಾ.ಡಿ.ಎನ್.ಶಂಕರ ಭಟ್
ದರ್ಭೆ ನಾರಾಯಣಭಟ್ಟ ಶಂಕರಭಟ್ಟ,, ಡಿ.ಎನ್.ಶಂಕರ ಭಟ್ ಇಲ್ಲವೇ ಚುಟುಕಾಗಿ ಡಿ.ಎನ್.ಎಸ್. ಎಂದು ಗುರುತಿಸಲ್ಪಡುವ ಇವರು ಕನ್ನಡ ನುಡಿಯ ಕುರಿತ ಅರಕೆ ಕಯ್ಗೊಂಡ ನುಡಿಯರಿಗರಲ್ಲಿ ಮುಂಚೂಣಿಯವರು. ಹಲವಾರು ವರುಷಗಳ ಎಡೆಬಿಡದ ಅರಕೆಯ ಹಿನ್ನೆಲೆಯೊಂದಿಗೆ ಅವರು ಮುಂದಿಟ್ಟಿರುವ ಕನ್ನಡ ನುಡಿಯರಿಮೆ ಕುರಿತಾದ ವಿಷಯಗಳು ಇತ್ತೀಚಿನ ವರುಷಗಳಲ್ಲಿ ತುಂಬಾ ಮುಂಚೂಣಿಗೆ ಬರುತ್ತಿವೆ. ಕನ್ನಡ ನುಡಿಯರಿಮೆ ಸುತ್ತ ಶಂಕರ ಭಟ್ಟರು ಮಾಡಿದ ಕೆಲಸಕ್ಕಾಗಿ, ಕರ್ನಾಟಕ ಸರಕಾರ ನೀಡುವ, ಸಾಹಿತ್ಯ ದಲ್ಲಿ ಎಲ್ಲಕ್ಕಿಂತ ಮಿಗಿಲಾದ ಪಂಪ ಪ್ರಶಸ್ತಿಯನ್ನು 2012-13 ಸಾಲಿಗಾಗಿ ಶಂಕರ ಭಟ್ಟರಿಗೆ ನೀಡಲಾಗುತ್ತಿದೆ.
ನಿಲುವುಗಳು
ಶಂಕರ ಭಟ್ಟರು ಕನ್ನಡ ನುಡಿಯರಿಮೆಯಲ್ಲಿ ಕ್ರಾಂತಿಕಾರಿಯಾದಂತಹ ವಿಚಾರಗಳನ್ನು ಮುಂದಿಟ್ಟಂತವರು. ಆಳವಾದ ಅರಕೆಯಿಂದ ಮೂಡಿಬಂದ ಅವರ ನಿಲುವು, ತಿಳಿವುಗಳಲ್ಲಿ ಕೆಲವನ್ನು ಈ ಕೆಳಗೆ ಕೊಡಲಾಗಿದೆ,
ಆಯ್ದ ಕೆಲವು ಅರಕೆ ಹಾಳೆಗಳು / Research Papers
ಶಂಕರ ಭಟ್ಟರು ಮುಂದಿಟ್ಟಿರುವ ವಿಚಾರಗಳನ್ನು ಅಳವಡಿಸಿಕೊಳ್ಳುವತ್ತ ಹಲವಾರು ಕಡೆ ಕೆಲಸಗಳು ನಡೆಯುತ್ತಿವೆ. ಶಿವಮೊಗ್ಗ ವಿಶ್ವವಿದ್ಯಾಲಯ ಶಂಕರಭಟ್ಟರು ತಿಳಿಸಿರುವ ವಿಷಯಗಳನ್ನು ಈಗಾಗಲೇ ತನ್ನ ಪಠ್ಯ ಕ್ರಮದಲ್ಲಿ ಅಳವಡಿಸಿಕೊಂಡಿದ್ದರೆ, ಹೊನಲು ಎಂಬ ಮಿಂದಾಣವು ಇಂಟರನೆಟ್‍ನಲ್ಲಿ ಈ ನಿಟ್ಟಿನಲ್ಲಿ ತೊಡಗಿಕೊಂಡಿದೆ.
ಸುದ್ದಿ ಸೆಲೆ
ವರ್ಗ:ಕನ್ನಡ ಸಾಹಿತಿಗಳು
ಡ್ರಾಕೋನಿಯನ್ ಸಂವಿಧಾನ
ಡ್ರಾಕೋನಿಯನ್ ಸಂವಿಧಾನ, ಅಥವಾ ಡ್ರಾಕೋ ಸಂಹಿತೆ, ಕ್ರಿ.ಪೂ 7 ನೇ ಶತಮಾನದ ಅಂತ್ಯದ ವೇಳೆಗೆ ಅಥೆನಿಯನ್ ಶ್ರೀಮಂತ ವರ್ಗದ ಮೌಖಿಕ ಕಾನೂನುಗಳನ್ನೇ ಅಳವಡಿಸಿ ಡ್ರಾಕೊ ರಚಿಸಿದ ಲಿಖಿತ ಕಾನೂನು ಸಂಹಿತೆಯಾಗಿದೆ.
ಇತಿಹಾಸ
ಕ್ರಿ.ಪೂ ಏಳನೇ ಶತಮಾನದ ಮಧ್ಯಭಾಗದಲ್ಲಿ ಗ್ರೀಸ್‌ನ ಹಲವು ಸಮುದಾಯಗಳು ಅನುಸರಿಸುತ್ತಿದ್ದ ಮೂಲ ಕಾನೂನನ್ನು ಕ್ರೋಡೀಕರಿಸಿ ಡ‍್ರಾಕೋ ಈ  ಸಂಹಿತೆಯನ್ನು ರೂಪಿಸಿದ. ಈ ಡ್ರಾಕೋನ ಸಂಹಿತೆಯು ಹೊರಹೊಮ್ಮುವವರೆಗೂ ಅಥೇನ್ಸ್ ನ  ಶ್ರೀಮಂತ ವರ್ಗದವರು ಮೌಖಿಕ ಕಾನೂನನ್ನೇ ತಮಗೆ ಅನುಕೂಲವಾಗುವಂತೆ ಅನುಸರಿಸುತ್ತಿದ್ದರು. ಅಥೆನ್ಸ್‌ನ ಜನರು ಕ್ರಿ.ಪೂ. 621 ರ ಸುಮಾರಿಗೆ  ಲಿಖಿತ ಕಾನೂನು ಸಂಹಿತೆ ಮತ್ತು ಸಂವಿಧಾನವನ್ನು ರೂಪಿಸಲು ಡ್ರಾಕೊನನ್ನು ನಿಯೋಜಿಸಿದರು, ಡ್ರಾಕೋಗೆ ಅಥೆನ್ಸ್‌ನ ಮೊದಲ ಶಾಸಕನ ಪಟ್ಟವನ್ನು ನೀಡಿದರು. ಈ ಕಾನೂನು ಸಂಹಿತೆಯನ್ನು ಸರ್ವವರಿಗೂ ಪ್ರವೇಶವಿರುವಂಥಹ ಸ್ಥಳದಲ್ಲಿ ಇರಿಸಲಾಯ್ತು. ಇದರಿಂದ ಡ್ರಾಕೋನ ಸಂಹಿತೆಯನ್ನು  ಯಾರೂ ಬೇಕಾದರೂ ಓದಿ ತಿಳಿದುಕೊಳ್ಳುವ ಅವಕಾಶವನ್ನು ಕಲ್ಪಿಸಲಾಯ್ತು. ಇದು ಅಥೇನಿಯನ್ ಪ್ರಜಾಪ್ರಭುತ್ವದ ಆರಂಭಿಕ ಅಭಿವ್ಯಕ್ತಿಯಾಗಿತ್ತು.
ಹಿನ್ನೆಲೆ
ಕ್ರಿಸ್ತಪೂರ್ವ ೭ನೇ ಶತಮಾನದಲ್ಲಿ ಅಥೆನ್ಸ್ ನ ಆಡಳಿತವು ಶ್ರೀಮಂತ ವರ್ಗದ ಹಿಡಿತದಲ್ಲಿತ್ತು. ಈ ವರ್ಗದವರು ರೂಪಿಸಿದ ಮೌಖಿಕ ಕಾನೂನು ಚಾಲ್ತಿಯಲ್ಲಿಯಿತ್ತು. ಇದರಿಂದ ಸಮಾಜದ ಇತರ ವರ್ಗಗಳು ಶೊಷಣೆಗೆ ಕಾರಣವಾಗಿತ್ತು. ಕಾನೂನಿನ ತಿದ್ದುಪಡಿಗಳು ಕೂಡ ಶ್ರೀಮಂತ ವರ್ಗದ ಅನುಕೂಲವಾಗುವಂತೆ ಇರುತ್ತಿದ್ದವು. ಇದರಿಂದ ಇತರ ವರ್ಗಗಳಲ್ಲಿ ಅಸಮಾಧಾನ ಮೂಡಲು ಪ್ರಾರಂಭವಾಯ್ತು.
ಈ ಅಸಮಾಧಾನವನ್ನು ಕಡಿಮೆ ಮಾಡುವ ಉದ್ದೇಶದಿಂದ, ಅಥೆನ್ಸ್‌ನ ಆಡಳಿತ ಹಾಗೂ ಶ್ರೀಮಂತ ಕುಟುಂಬಗಳು ತಮ್ಮ ಹೊಸ ಕಾನೂನು ಪ್ರಸ್ತಾಪಗಳು ಮತ್ತು ತಿದ್ದುಪಡಿಗಳನ್ನು ತ್ಯಜಿಸಲು ನಿರ್ಧರಿಸಿದರು ಮತ್ತು ಅವುಗಳನ್ನು ಲಿಖಿತವಾಗಿ ಅಥೇನಿಯನ್ ಸಮಾಜಕ್ಕೆ ಪ್ರಚಾರ ಮಾಡಲು ನಿರ್ಧರಿಸಿದರು. ಶ್ರೀಮಂತ ವರ್ಗಕ್ಕೆ ಸೇರಿದ ಡ್ರಾಕೋನನ್ನು ಶಾಸಕನಾಗಿ ನೇಮಿಸಿದರು. ಡ್ರಾಕೋ ,ಕ್ರಿಸ್ತಪೂರ್ವ ೬೨೧ ಲಿಖಿತ ಸಂವಿಧಾನದ ಪಠ್ಯ ಬರೆಯಲು ಆರಂಭಿಸಿದನು. ಹೊಸ ಸಂವಿಧಾನವನ್ನು ಎಲ್ಲರಿಗೂ ಓದಲು ಲಭ್ಯವಿರುವಂತೆ ಪಠ್ಯವನ್ನು ಕೆತ್ತಲಾಯಿತು. ಇದರ ಪರಿಣಾಮವಾಗಿ, ಡ್ರಾಕೋನಿಯನ್ ಸಂವಿಧಾನವನ್ನು ಓದುವಂಥಹ ಅವಕಾಶ ಅಥೆನ್ಸ್ ನಾಗರಿಕರಿಗೆ ದೊರೆಯಿತು.